open-index/open-wikipedia-markdown huggingface dataset:
毛曄穎

**毛曄穎**（英文：**Wing Mo**，），係香港女演員，主要參與舞台劇演出，亦有做活動司儀嘅工作。

## 簡歷
毛曄穎喺香港大學文學院學士畢業，主修比較文學，雙副修德文同傳媒及文化研究。之後佢再去讀香港演藝學院戲劇學院藝術學士學位，主修表演。佢曾經參與中英劇團嘅演出，而家係自由身演員。

## 演出
### 電視劇（ViuTV）
*2022年：《I SWIM》 飾 Miss 朱
*2024年：《島嶼協奏曲》 飾 梁莉婷（Lydia）
*2024年：《十七年命運週期》 飾 Soling

### 電視劇（港台電視）
*2019年：《迷什麼—不要給我負評》

### 電視節目（ViuTV）
*2021年：《總有一瓣喺左近》第199集嘉賓
*2024年：《今晚煮邊科》第25集嘉賓

### 電影
*2014年：《分手100次》
*2021年：《二次人生》 飾 舊同學玲玲
*2025年：《不赦之罪》 飾 容姑娘

## 出面網頁
*
*
聯盟式營銷

**聯盟式營銷**（；）係營銷（尤其係數碼營銷）嘅一種做法，指一間企業畀錢（或者第啲著數）畀某位第三者（呢位第三者就係所謂嘅**同盟**），要呢位同盟搵方法吸引消費者嚟睇間企業嘅產品，而間企業會畀嘅錢嘅量係視乎位同盟「拉到幾多客」而定嘅。

舉個具體例子說明：想像家陣有間企業，佢聯絡第啲網站嘅營運者，搵呢啲營運者做同盟；班同盟會喺自己嘅網站（唔係由間企業經營嘅）度落廣告，啲消費者睇嗰啲網站嗰陣，可以一撳個廣告連去間企業嘅網購網站度買件產品；而間企業同佢班同盟嘅合約講明，每有一個客透過條噉嘅途徑買件產品，間企業就會畀若干量嘅酬金畀嗰位同盟。呢種做法喺廿一世紀初嘅互聯網成日都見到，例如 Amazon 等嘅大企業都用咗噉嘅做法。

## 睇埋
*網上廣告
*數碼營銷
*商業同盟

## 文獻
*Duffy, D. L. (2005). Affiliate marketing and its impact on e‐commerce. *Journal of consumer marketing*.
## 攷
飛蛾男

**飛蛾男**（；）係美國西維珍尼亞州嘅一種未確定神秘生物，最早喺 1966 年嗰陣有人話見到。打後喺 1970 年有人寫書講飛蛾男嘅嘢，令唔少西方人認識呢種神秘生物，亦令飛蛾男成為咗個廣為人知嘅都市傳說。
## 睇埋
*瘦削男
*飛蛾

## 攷
大亞灣石化工業區

**大亞灣石化工業區**係廣東惠州一個石油化工基地。埃克森美孚有份起其中一間石化工廠。

## 參考
許雄

**許雄**（，），係前香港政府官員。佢祖籍廣東番禺，喺澳門出世，細個移居香港。

1955年，許喺聖若瑟書院畢業之後，自學完成預科課程，並喺公開試取得優良成績。因為佢阿爸48歲過身，佢身為八兄弟姊妹之中嘅大仔，焗住放棄學業，全職工作，維持家計。1958年，佢加入香港政府，任職傳譯、翻譯員。1968年獲委任為政務主任。

往後幾十年，許試過喺布政司署及多個部門做工，包括庫務科、銓敍科、行政科、新界民政署、政府物料供應處及區域市政總署等，專責監督人力、財務、物料供應及區域地政管理工作。1998年，經歷40年公務員生涯後，佢喺區域市政總署署長之位退休。

1998至2004年，許受聘於新世界控股有限公司，出任新世界第一巴士服務有限公司及新世界第一渡輪服務有限公司董事總經理等職位。6年之間，佢喺承接中華巴士同油麻地小輪嘅過程中扮演重要角色。此外，佢亦有做其它上市公司董事，譬如冠忠巴士集團有限公司常務董事。2007年開始，佢擔任大昌行集團獨立非執行董事等。

2007年許雄做香港行政長官曾蔭權嘅競選連任辦公室秘書長。

許雄喺1992年獲頒英帝國服役勳章，2006年獲頒香港特區政府銀紫荊星章。

## 參考

## 出面網頁
* https://www.ln.edu.hk/f/upload/14232/Adolf_Hsu_Chi.pdf
* https://www.ln.edu.hk/f/upload/14226/Adolf_Hsu_Eng.pdf
* https://hk.news.appledaily.com/local/daily/article/20040130/3824298
* https://hk.news.appledaily.com/local/daily/article/20021210/2994345
中國大陸人口

中華人民共和國係一個以漢族為主嘅多民族國家，漢族目前佔總人口嘅91%左右，其餘係少數民族，以及極少數嘅歸化外國移民。據中華人民共和國國家統計局2020年1月17號發佈數據，**中國大陸總人口**為14億5萬人。根據中華人民共和國第七次全國人口普查嘅數據，中國大陸31個省、自治區、直轄市同埋現役軍人嘅人口共1,411,778,724人，約佔全球總人口的18%，是世界第一人口大國。不過，中國人口分佈並唔平均，而且有嚴重嘅少子化同人口老齡化問題。另外，美國同俄羅斯都分別有學者估算，中國人口資料有造假嘅問題。

## 關於中國人口嘅問題

### 唔平均嘅分佈
中國人口分佈並唔平均，東南沿海地區人口密集，而以新疆、西藏、內蒙古為主嘅西部地區就人口稀少，東北地區人口更呈現明顯減少趨勢。由於地區經濟發展水平唔均衡，中國擁有全球規模最大嘅流動人口，2020年流動人口規模近3.8億人。

### 少子化同人口老齡化問題
中國政府實行過於激進嘅計劃生育，雖然大大減緩了中國人口總量的進一步增長，但是卻也帶來了人口老齡化、侵犯人權等社會問題，性別比亦出現失衡。中國人口生育率已經喺20世紀90年代降低至更替水平以下並持續到而家。中國喺1999年開始進入老齡化社會，亦係世界上老年人口最多嘅國家。 2020年，全國65歲及以上人口比重去到13.50%，人口老齡化程度已高過世界嘅平均水平。

2012年~2022年，中國人口仍然保持慣性增長，年均淨增長400萬左右。有分析認為，中國總人口數量會喺2025年左右達到頂峰，數量介乎14.1億同14.3億之間，並開始逐漸減少。勞動力年齡人口已經喺2012年開始下降，2050年老年人口達到頂峰。

### 人口數字被指造假
美國同俄羅斯都分別有學者，根據生育以及糧食等相關數字估算，中國人口資料有造假嘅問題。

* 2018年1月，俄羅斯Pikabu網站發表咗一篇名為《中國進行人口資料欺騙》嘅文章，入面引述俄羅斯專家維克多·米哈瓦嘅評論，指基於中國嘅糧食產量同埋進出口資料嘅研究，中國嘅人口無可能係當時官方對外宣佈嘅將近15億人口，實際應該係5－8億之間。
* 喺2021年12月，路透社論壇主持人Jane Lee曾經採訪美國威斯康辛大學研究員易富賢，當中就提到，中國人口並唔係好似中國政府2020年初高喊嘅14億，而係只有12億8千萬人。易富賢質疑，可以隨便生嘅少數族群，2010年嘅生育率都只有1.47，受到一胎化政策等重重限制嘅漢人族群，同時間嘅生育率竟然有1.7、仲高過其他少數族群，不但唔啱邏輯，而且背後更隱藏著地方政府灌水新生人口，以獲得中央資助嘅疑慮。

## 參考
關於無綫電視喺網上聲量做假嘅爭議

無綫電視近年開拓網上業務，亦重視旗下藝人同節目喺網上嘅聲量同埋網民反應，但有啲人就指相關評論滲入水份，對藝人嘅讚好其實都係買返嚟，並唔係真實網民嘅反應。

## 部分例子

### 高海寧參與《無限訓練班》造型照被指買打手呃like
2022年，高海寧、張振朗同王浩信等人北上參與拍攝綜藝節目《無限訓練班》，去到7月有新一集入面，高海寧扮演小龍女並且將造型照放到微博上面，開頭好多評論都對佢批評，但去到咁上下又忽然一面倒多咗好多正評，數目超過負評，like數亦忽然倍增，有網民質疑造假，但高海寧就否認指控。

### 炎明熹《真話的清高》播放率被指做假
炎明熹參與《聲夢傳奇》之後，出道第一首主唱歌曲《真話的清高》，歌曲去到2022年2月喺YouTube嘅點擊率去到500萬，但有網民發現歌曲嘅「聽眾國家/地區」有些問題，除第1位及第3位分別係香港和澳門外，其他地方都係中東地區，例如第2位「巴格達」、第6位「雅加達」等等，而且喺國家方面，印度位居第2 、印尼位居第3。有網民揶揄佢係「印度、中東、土耳其三國天后」，亦有網民比較Mirror各成員同埋團體嘅歌曲，表面點擊率雖然差唔多但分佈就正常得多，唔會出現發現咁多中東印尼地區聽眾。

### 游莨維《東張西望》外景拍攝雲咸街槍擊案捱批後疑似獲網軍聲援

2022年6月，中環蘇豪區雲咸街爆出槍擊案，游莨維代表《東張西望》喺現場拍攝，期間疑似同在場正規港聞記者發生衝突，佢事後喺社交媒體出post，結果引起一啲網民批評。之後多個傳媒發現，有大批名字並唔係華人，疑似網軍嘅帳戶留言，統一寫住『支持Monster Joe不用理會別人 做一個良心好記者』，將游莨維嘅別名『Master Joe』寫成『Monster Joe』。

## 參考
痞子殿下

《**痞子殿下**》（）係香港無綫電視製作嘅古裝電視劇，喺2022年8月首播，由周嘉洛、陳瀅、朱敏瀚同王灝兒領銜主演，並由吳岱融、曹永廉、張頴康、麥美恩、韋家雄同陳嘉佳聯合演出，監製陳耀全。

劇名「痞子」係北方話用詞，意思大概係「流氓」、「無賴」噉解。而且，呢套劇嘅背景設定喺一個完全虛構嘅武俠世界，同時亦係祝文君嘅遺作之一（祝文君喺2022年2月尾與世長辭）。

## 睇埋
*《痞子無間道》

## 出面網頁
* 痞子殿下 - tvb.com

類:2022年無綫電視劇集
林兆波

**林兆波**（，）係香港數學家，亦係第5任香港行政長官林鄭月娥嘅老公。佢既係香港史上頭一位男性嘅香港首長配偶，亦未有跟慣例擔任任何公職。

## 睇埋
* 林鄭月娥
* 林約希

## 出面網頁
木村次郎右衛門

**木村次郎右衛門**（），日本長壽男性，超級人瑞，據健力士世界紀錄大全記載，佢足足生存咗116年1個月又24日。

2013年6月12號，佢死於自然衰老，佢死後，所有生於19世紀嘅男性全部死咗。
通用電腦語言

**通用電腦語言**（）係指可以用喺多種唔同嘅環境度嘅電腦語言，例如係 Python 同 C 呀噉。

通用電腦語言嘅相對係領域特定語言。

## 睇埋
*程式語言
梁茜童

**梁茜童**（，），綽號**西童**（**Westtung**），係香港網絡KOL同YouTuber，2015年因為一張影到佢展示豐滿身材嘅謝師宴嘅相喺網上廣泛流傳而出名，之後佢利用網上嘅名氣搞網店。2022年佢參選ViuTV選美真人騷《尾二一屆口罩小姐選舉》，代號「聞西」，最後攞到冠軍。

## 簡歷
梁茜童喺香港出世，中學讀屯門區嘅，大學讀香港浸會大學，主修視覺藝術。

## 演出
### 電視節目（[[ViuTV]]）
*2022年：《戀講嘢》 第47集嘉賓
*2022年：《尾二一屆口罩小姐選舉》冠軍（聞西）

## 參考資料

## 出面網頁
*
*
*
電腦語言

**電腦語言**（；）泛指用嚟同電腦溝通嘅形式語言，包括標記語言同程式語言呀噉。

## 類型
### 程式語言

### 標記語言

## 睇埋
*數學符號
*自然語言
*電腦編程大綱

## 外拎
*
領域特定語言

**領域特定語言**（）係指淨係適用於某個應用領域嘅電腦語言。

例如 GameMaker 呢隻遊戲引擎就設有淨係可以喺 GameMaker 入面用嘅手稿語言，呢種語言喺 GameMaker 以外嘅環境係完全冇用嘅。

領域特定語言嘅相對係通用電腦語言。

## 睇埋
*程式語言

## 攷
疫情亦情

《**疫情亦情**》（**Stories in the Fifth Wave of Pandemic**）係香港MakerVille製作嘅紀錄片節目，由一眾藝人（包括強尼、蔡寶欣、梁祖堯、王頌茵、沈殷怡、岑樂怡、黃奕晨等）旁白，2022年7月18號到8月5號逢禮拜一到五22:30—23:00喺香港電視娛樂ViuTV播。節目用香港第五波肺炎疫情‎做主題，發掘城中一啲有心人點樣幫其他人嘅故事。

## 每集一覽

## 出面網頁
*ViuTV：疫情亦情

## 電視節目變遷
白薯天蛾

**白薯天蛾**（；；學名：），粵文又有叫**甘薯天蛾**，係天蛾科下嘅一種飛蛾，全身都灰灰色噉色，成日都會喺暮光同日落時段嗰陣喺花周圍盤旋。

## 攷
黃復華

**黃復華**，香港商人兼政治人，親中陣營新民黨成員，曾經做過警察、香港電台監製、政務主任。喺1988年至1993年，佢曾經做過沙田區議員。

## 部分旗下業務

* ClubONE：婚宴餐飲品牌

## 部分獲得獎項

* 傑出企業家大獎2014

## 爭議
喺2022年，佢曾經因為香港民主黨聚餐活動被阻撓爭議，接受一啲傳媒嘅訪問同公眾嘅批評。

## 參考

類:香港生意人
類:新民黨黨員
類:前沙田區議員
復華
ClubONE

**ClubONE（會所一號）**係香港時代生活集團旗下一個婚宴餐飲品牌，2010年創立，由新民黨成員黃復華擔任董事總經理。

喺疫情期間，佢哋曾經用防疫理由臨時取消民主黨年度宴會預約，但之後又容許客戶喺佢哋嘅場地進行違反限聚令嘅活動。

## 部份旗下較有名分店

* The Grand 盛宴
* Parc 88
* 水中天
* 維港皇宴
* K11．空中花園
* 淺水灣
* 大舞臺
* 時尚康山
* 德藝會
* 博藝會

## 爭議

### 臨時取消民主黨年度宴會預約
民主黨原定喺2022年7月16號喺尖沙咀位於帝國中心嘅ClubONE進行年度宴會。本來好多香港政黨都會做嘅活動，呢次事前遭到包括盧文端、《大公報》在內嘅親北京力量嘅抨擊，去到14號酒樓聲稱宴會場地附近出現確診群組，酒樓要停業清潔，結果宴會要取消。不過，安心出行程式並無通知，帝國中心亦無強檢公告，去到星期五（15號），帝國中心嘅ClubONE亦正常營業。《香港01》同《明報》記者以顧客身分致電，酒樓職員表示就話周六需維修冷氣抽風系統，否認同疫情有關，星期日亦正常營業。因為呢次事件，民主黨損失咗約6位數字。有記者問黃復華係咪受到外界壓力，但黃復華就否認。

### 淺水灣網紅派對違反限聚令
喺2022年7月26號，食品公司Future Salad喺ClubONE淺水灣店搞周年派對，有過百人出席，當中包括方力申、丁子高、仲有一啲微辣嘅演員等，事前Facebook宣傳同事後網上流傳相片短片都顯示好多人無戴口罩，又有泳衣騷同赤裸男模助興，氣氛澎湃，違反當時宴會唔可以任何現場表演或跳舞活動，客人一離枱必須戴上口罩嘅規定。

## 睇埋

* 香港民主黨聚餐活動被阻撓爭議

## 參考
山道文化

**山道文化公司**（）係香港一間綜合性文化機構，喺2016年成立。主要業務為代理發行香港書籍同埋文創產品，並經營「**山道出版社**」（），自家出版同埋製作書籍。初期以販售、出版書籍為主，2022年起旗下事業延伸至網路媒體，推出晚報同埋專題報道。

## 事件

### 2021年參與香港書展被親中派投訴涉違國安法
2021年，山道文化首度參與香港書展，該書展係北京未經諮詢或香港人同意，強行實施《港區國安法》後嘅第一個書展，書展是否容許展覽政治書籍成為部分媒體嘅討論。貿發局就話參展商應知道國安法嘅界線，唔會預審書籍，又話唔認為書展內唔再有政治書籍出售。不過，山道負責人就坦言，害怕被禁止售賣政治類書籍。

不過，激進親中派香港政研會主席鄧德成就聲稱，山道文化刊物內容涉煽動性質、疑違國安法，又致電國安處投訴。

### 2022年支援烏克蘭
2022年初，俄羅斯入侵烏克蘭，山道文化出版烏克蘭照片集，扣除成本後收益會全數捐贈烏克蘭政府或國際認可人道組織，以資助烏克蘭嘅人道主義救援。

### 2022年被剝奪參與香港書展資格、另辦香港人書展亦被取消
山道文化被貿發局取消參與2022年香港書展嘅資格，之後佢計劃同10間獨立書店出版社，喺灣仔Mall Plus商場舉辦第一屆「香港人書展」。但去到7月12號，場地業主話負責人楊子俊違反部分場地使用條款，楊子俊相約好第二日朝早再會面討論，但之後業主拒絕會面同討論件事。楊子俊話，業主指控佢地分租做法違反當初嘅的場地使用條款，但佢喺簽約嘅時候已經表明場地用途，唔屬於法律層面上嘅「分租」，合約亦有清楚列明「香港人書展」嘅活動名義。業主又曾經表示過場地曾用作「市集」用途，並可提供相關相片同埋介紹場地工程承辦商，反映佢哋知悉「香港人書展」嘅舉辦模式，質疑後面有政治考慮，對業主代表嘅決定感到極度失望及遺憾。佢又話，呢個唔係政治活動，亦唔認為場內有好多同反修例運動相關嘅書籍。

## 參考

## 出面網頁

* 
*
Mall Plus

**Mall Plus**係一個位於香港灣仔軒尼詩道388號地下至二樓嘅商場（位於軒尼詩道和天樂里交界），屬於萬興行旗下物業。呢個位喺1990年代之前係「廣東大酒樓」，2000年代曾經係Neway卡拉OK天樂里分店，2013年左右結業後，業主改裝成商場，短租畀人搞下市集活動，直到2024年中獲長租，變成用智能家居設備做主題嘅「萬眾智能城」。呢個位地處灣仔及銅鑼灣最繁華地段之一，連接香港四通八達的交通網絡；除咗商場樓下有多條來往港九新嘅巴士線，行去銅鑼灣港鐵站只需6分鐘，行去灣仔港鐵站都只係10分鐘。

2022年7月，佢哋曾經以唔可以「分租」為由，臨時取消山道文化所舉辦嘅香港人書展場地租用，結果被一啲人批評。山道文化負責人楊子俊亦指，Mall Plus一早知道佢哋嘅場地點用，法律上亦唔算分租，質疑係有政治考慮，對決定感到失望。

## 參考
天蛾科

**天蛾科**（；；學名：）係一個科嘅飛蛾。

天蛾科其中一樣大特徵係啲成蟲會食嘢：飛蛾嘅毛蟲都會猛咁勁食嘢儲起養份，生到咁上下（途中會脫皮增齡）就會結蛹，蛹過咗一段時間之後就會有隻成蟲捐出嚟；隻成蟲好多時甚至乎連口器都冇－佢哋由個蛹捐出嚟之後要做嘅，就係有咁快得咁快去搵返個伴侶交配傳宗接代，生完蛋之後冇幾耐，就算佢哋冇俾獵食者食落肚，最後都會監生餓死；天蛾科就唔同，啲成蟲會食嘢，多數係食花蜜或者類似嘅流體（好似蝴蝶噉），例如鬼面天蛾就出嗮名會入蜜蜂竇偷蜜糖。

## 攷
為你寫詩

《**為你寫詩**》係台灣歌手吳克群嘅錄音室專輯，個人第4張全創作專輯，喺2008年3月14號發行。

## 曲目

## 唱片版本
### 為你寫詩(CD+DVD)
發行日期：2008年3月14號
內容包括：CD+DVD。

### 為你寫詩(改版CD+DVD)
發行日期：2008年4月11號
內容包括：CD+DVD，加贈 56cm*56cm 海報。
## 相關獲獎
### 2008年
*中國歌曲排行榜年度〈牽牽牽手〉 - 十大金曲
*G-MUSIC《為你寫詩》專輯 - 冠軍
*五大金榜《為你寫詩》專輯 - 冠軍
*臺灣Hit FM Hito中文歌曲排行榜〈為你寫詩〉單曲 - 冠軍
*臺灣CHANNEL [V]音樂飆榜〈為你寫詩〉 - 冠軍
*臺灣飛碟聯播網勁碟幽浮排行榜〈為你寫詩〉 - 冠軍
*9+2 音樂先鋒榜〈為你寫詩〉 - 冠軍
*臺灣Kiss Radiio發燒流行榜〈為你寫詩〉 - 冠軍
*臺灣Radio Wave華語金曲榜〈為你寫詩〉 - 冠軍
*臺灣錢櫃點播〈為你寫詩〉 - 冠軍
*臺灣好樂迪點播〈為你寫詩〉 - 冠軍
*臺灣遠傳電信鈴聲下載〈為你寫詩〉 - 冠軍
*臺灣中華電信鈴聲下載〈為你寫詩〉 - 冠軍
*臺灣威寶電信鈴聲下載〈為你寫詩〉 - 冠軍
*臺灣phs鈴聲下載〈為你寫詩〉 - 冠軍
*臺灣台灣大哥大鈴聲下載〈為你寫詩〉 - 冠軍
*臺灣KKBOX〈為你寫詩〉 - 冠軍
*臺灣EZ PEER〈為你寫詩〉 - 冠軍
*MTV封神榜〈為你寫詩〉 - 冠軍
*中國最大搜尋引擎百度網新歌榜〈為你寫詩〉 - 冠軍
### 2009年
*北京音樂台 中國歌曲排行榜年度〈牽牽牽手〉 - 最佳金曲
*馬來西亞2008 RED BOX 年度最高點播率K歌〈為你寫詩〉 - 20強
*中國MUSIC RADIO TOP排行榜〈為你寫詩〉 - 最佳金曲
*中國MUSIC RADIO TOP排行榜〈為你寫詩〉- 最佳作詞
*中國MUSIC RADIO TOP排行榜〈為你寫詩〉- 最佳作曲
*中國MUSIC RADIO TOP排行榜〈為你寫詩〉- 最佳編曲
*第二屆城市之音年度空中熱播單曲〈為你寫詩〉 - 銅牌
## 文化影響

### 《為你寫詩》一曲涉及中國政治惡搞被中國內地禁播
2019年9月，有媒體報導《為你寫詩》一曲遭到中國多方禁止，唔單止喺優酷視頻搵唔到原MV，bilibili同騰訊視頻嘅影片亦遭到禁止評論、禁止彈幕，過去評論也全部遭到刪除，網友表示應該係有人將把《為你寫詩》改成《維尼寫史》，所以觸怒中共。歌詞以「維尼」揶揄習近平，嘲諷咗維尼愛權、實施帝制、唔鍾意六四、趕走各種低端份子等行為，還強調「維尼做了很多大事，第一件就是維尼寫史」。原作出自PTT，後被多個YouTube頻道改編為多款惡搞影片。
### 魏嘉瑩同溫妮嘅翻唱
《為你寫詩》算係吳克群最有名嘅作品之一，去到2022年7月，魏嘉瑩同溫妮推出EP《魏妮寫詩》，而且翻唱咗呢首歌。
## 參考文獻
萬興行

**萬興行**（英文: Man Hing Hong）係一間以持有物業為主嘅公司，由勞冕儂喺1934年創立，從事物業發展、投資、物業管理、市場營銷同埋各類型物業租賃服務。

## 部分物業資料

### 服務式住宅（[[Loplus]]）

* Loplus@Hennessy
* Loplus@Johnston

### 辦公室

* 萬宜大廈（連停車場、商場）
* 太平行 （連商場）
* 百佳大廈 （連商場）
* 裕昌大廈 （連商場）
* 多寧大廈 （連商場）

### 商場

* Mall Plus
* 盧押道5號

## 爭議
喺2022年7月12號，萬興行突然終止租約，令實體嘅《香港人書展》搞唔成。萬興行指控《香港人書展》將場地分租係違反使用條款，但主辦方表示佢哋簽約時已經表明場地係會攞嚟搞「書展」，會有唔同參展商，並唔係法律層面嘅「分租」，業主代表亦表示場地曾經攞嚟搞市集。

## 參考

## 外面連結
* 官方網站
黃斯琪

**黃斯琪**（**CK Wong**，），係香港女歌手，2021年參與ViuTV搞嘅真人騷選秀《全民造星IV》，最後攞到第9名，不過未有獲邀加入官方女團，撇除拒絕受邀嘅楊安妮，佢係名次最高嘅落選參賽者。不過佢之後獲趙展彤邀請加入第二個由《造星IV》參賽者自組組合Strayz，做咗其中一位成員。

## 演出
### 電視節目（[[ViuTV]]）
*2021年：《全民造星IV》參賽者
*2022年：《囝囝女女730》第242、286集嘉賓
*2024年：《造星唔造星？》第40集嘉賓

### [[音樂錄像|MV]]
*2019年：李幸倪《喘息空間》
*2021年：《全民造星IV》主題曲《前傳》 2021夏の三部曲：女團の駅
*2022年：許廷鏗《亻言》
*2022年：許廷鏗、楊安妮《假面具》
*2023年：許廷鏗《良心發現》

## 出面網頁
*
* 全民造星IV | CK
何榛綦

**何榛綦**（**Natalie Ho**，）係香港女歌手，女子組合Strayz成員，原名**何敏華**。

## 簡歷
何榛綦早喺11歲就已經加入家燕媽媽藝術中心，做過兒童女團Honey Bees嘅成員。佢2021年參與ViuTV搞嘅真人騷選秀《全民造星IV》，最後攞到第14名，未有獲邀加入官方女團。不過佢之後獲趙展彤邀請加入第二個由《造星IV》參賽者自組組合Strayz，做咗其中一位成員。佢喺2023年3月21號推出第一首個人單曲《Time To Fly》。

## 音樂作品

### 單曲

### 派台歌曲成績

* （*）上榜中
* （-）未能上榜
* （×）沒有派往該台
* （**(1)**）兩週冠軍

## 演出
### 電視劇（TVB）
* 2016年：《親親我好媽》

### 電視節目（ViuTV）
*2021年：《全民造星IV》參賽者
*2022年：《囝囝女女730》第276集嘉賓
*2022年：《娛論潮》第5集嘉賓

### 參與過拍攝[[音樂錄像|MV]]
* 2021年: 《全民造星IV》主題曲《前傳》MV 2021夏の三部曲：女團の駅
* 2022年：吳嘉禧 - 而這麼多年以後
* 2023年：李克勤 - 弦續

### 音樂會

*2023年："Happy Moments at ELEMENTS" 音樂會

### K-POP表演
* 2022年：駐香港韓國文化院 K-pop跳舞比賽"CHOOM": 冠軍 (AW-FILM - Wa DA DA)
* 2022年: MORII GIRLS - Into The New World

## 參考

## 出面網頁
*
* 
* 全民造星IV | 榛綦
曾家瑩

**曾家瑩**（**Ariel Tsang**，花名**Oreo**，）係香港女藝人，《全民造星IV》決賽選手，前組合Strayz成員同Now United成員（成員編號：8號)。

## 簡歷
曾家瑩2018年參與香港電台《鏗鏘集 – 韓迷星夢》嘅拍攝。

2021年曾家瑩參與ViuTV搞嘅真人騷選秀《全民造星IV》，係96強參賽者入面年紀第二細（只係大過曾業喬（燒賣））。頭一輪比賽佢雖然輪咗畀何佩婷，但獲導師許廷鏗賞識而畀機會佢復活，最後成功晉身決賽，係決賽廿強入面年紀最細，而最終佢攞到第18名，未有獲邀加入官方女團。不過佢之後獲趙展彤邀請加入第二個由《全民造星IV》參賽者自組組合Strayz，2022年4月19號出道。

2025年8月28號喺中環大館舉行嘅「Now United中國香港區新成員出道首演」活動上，曾家瑩正式成為Now United中國香港區新成員。

## 演出
### 電視節目（ViuTV）
*2021年：《全民造星IV》參賽者
*2025年：《One Trip 約會實況》第8集嘉賓

### 電視節目（港台電視）
*2018年：《鏗鏘集 – 韓迷星夢》受訪主角

## 出面網頁
*
* 全民造星IV | Ariel
張進樂

**張進樂**（，），香港政治人物，係民建聯成員同全國港澳研究會成員，現任民政及青年事務局局長政治助理。

## 參考

類:香港民建聯黨員
胡健民

**胡健民**（，），香港政治人物，民建聯成員，現任政制及內地事務局副局長，做過民建聯大埔支部主席，亦都係大埔區議會宏福選區前議員。佢開過貿易公司又做過輔警總督察

## 學歷

* 英國倫敦帝國學院機械工程學士學位
* 中國清華大學高級公共管理碩士學位

## 部分公職

* 香港菁英會名譽董事
* 香港華夏工商協會參事
* 香港青年交流促進聯會第一屆理事會副主席

## 參選經歷
喺2015年香港區議會選舉，佢攞到2,120票，成功當選。

## 部分榮譽
2020年獲頒榮譽勳章。

## 參考

類:前大埔區議員
類:香港民建聯黨員
鄭鍾偉

**鄭鍾偉**（，）係香港公務員，首長級甲級政務官，現任行政長官辦公室常任秘書長。2022年做過李家超嘅候任行政長官辦公室秘書長。

## 參考
Paramount+

**派拉蒙+**（**Paramount+**，前身喺CBS通行證-CBS All Access同10通行證-10 All Access）係派拉蒙環球擁有嘅自選影像（Video On Demand）串流平台服務。 呢個服務嘅內容主要來自CBS Media Ventures（包括CBS Studios），派拉蒙媒體網絡（前身係Viacom Media Networks同ViacomCBS國內媒體網絡）和派拉蒙影業嘅電影片庫，同時還包括原創系列嘅電影，體育賽事嘅直播，電影同節目重温，以及喺美國嘅CBS電視台嘅直播(只限美國)。

派拉蒙+將會喺2024年登陸東南亞、香港、澳門、台灣、中東同非洲地區。[1]

https://twitter.com/paramountco/status/1493701788477923333

## 注釋

## 參考
裝飾藝術

**裝飾藝術**（）係指做設計嗰陣同啲物品加工，令到件物品有用得嚟又靚。簡單例子，好似附圖嗰個酒壺噉，可以攞嚟裝酒同茶等嘅嘢飲（有用），同時上面又有啲花臣，令件嘢望落靚啲。除咗食具，花樽、傢俬同建築物等嘅物品都可以落裝飾。

## 語言叫法
*

## 粵地文化
粵風格嘅瓷器就出晒名多彩色嘅裝飾，令到啲作品有用（例如可以攞嚟做杯碟）得嚟，又會有啲花紋同圖案喺上面，畀人覺得睇落係順眼嘅。

## 睇埋
*視覺藝術
*美感
*優雅
*花臣

## 文獻
*Fleming, John and Hugh Honour. *Dictionary of the Decorative Arts*. New York: Harper and Row, 1977.
扶輪公園營地

**扶輪公園營地**，香港營地之一，專畀露營，喺荃錦坳南便，荃錦公路大帽山路交界，英文叫****。屬大帽山郊野公園，行政上歸荃灣區。營地屬小型，有營位少過二十。水源取自水喉。歸漁農自然護理署管。

營地就近有遠足研習徑，有大帽山家樂徑。麥理浩徑第八段同第九段，喺佢以北交界。再遠有荃錦自然教育徑。

營飲食有燒烤爐、檯櫈。另有污水穴。有廁所。

## 攷

## 出面網頁
* 官方網頁
西灣營地

**西灣營地**，香港營地之一，專畀露營，喺西灣沙灘北半上面，夾萬坑邊，近西灣村，村同營之間有石嘴分隔，英文叫****。屬西貢東郊野公園，行政上歸西貢區。營地屬大型，有營位多過五十。水源取自水喉。歸漁農自然護理署管。

營無車路入，至近去到西貢西灣路，西灣亭落再行山。另外行山可沿麥理浩徑第二段。

營飲食有燒烤爐。村有士多。
## 攷

## 出面網頁
* 官方網頁
夠鐘食晏

《**夠鐘食晏**》（）係香港有線寬頻開電視製作嘅飲食節目，由黎紀君同嚴崇天主持。節目會介紹香港唔同食晏嘅食肆推介。節目有2輯：第一輯有18集，由2021年2月13到6月12號，逢禮拜六21:30 - 22:00喺香港開電視首播；第二輯（《**夠鐘食晏 2**》）由2022年7月16號到9月24號，逢禮拜六20:00 - 20:30喺香港開電視首播；由2022年10月30號到2023年2月12號，改到逢禮拜日21:00 - 21:30喺HOY TV繼續播出；再由2023年2月25號到2024年3月9號，恢復逢禮拜六20:00 - 20:30播出。

## 每集一覽
### 第二輯

## 節目調動
;第二輯
*2022年11月6號：由於嗰日直播香港國際七人欖球賽，《空間改造王》順延到20:30-21:30播，所以停播一次。
*2022年12月18號：由於直播《就是青春》決賽，所以停播一次。
*2023年4月15號：由於播映《國家安全教育通通識校際挑戰賽決賽》，所以停播一次。
*2023年5月6號：由於直播《廣播九十五周年 十大中文金曲頒獎音樂會》，所以停播一次。
*2023年9月23號：由於直播《杭州第19屆亞運會開幕式》，所以停播一次。
*2023年9月30號、10月7號：由於播映《亞運黃金戰報》，所以停播兩次。
*2023年11月18號：由於播映《與鄭家純博士對話》，所以停播一次。
*2023年12月9號：由於直播《共建美好社區大匯演》，所以停播一次。

## 註

## 出面網頁
*夠鐘食晏 2– 網上重溫 – HOY TV（免費電視77台）
燕鷗

**燕鷗**係一類雀，生物學分類叫**燕鷗亞科**（學名：**Sterninae**），屬鳥綱鴴形目鷗科，分佈全世界各地，下分12個屬，包括燕鷗屬。
美學情感

**Aesthetic emotions** are emotions that are felt during aesthetic activity or appreciation. These emotions may be of the everyday variety (such as fear, wonder or sympathy) or may be specific to aesthetic contexts. Examples of the latter include the sublime, the beautiful, and the kitsch. In each of these respects, the emotion usually constitutes only a part of the overall aesthetic experience, but may play a more or less definitive function for that state.
## 睇埋
*美學
監獄體

**監獄體**（**Prison Gothic**） 係隻黑體字體，用喺香港七十到九十年代嘅路牌之上。

監獄體源自1970年監獄署（即係而家懲教署）接受工務司署嘅委託整路牌，由監獄入面嘅監犯手造中文字體，風格類似金梅粗黑體，而呢啲字體就被叫做「監獄體」。去到1997年，路牌製作設計電腦化，手造嘅字體畀電腦字體取代咗。

監獄體嘅字形同而家通行嘅電腦字形有些少差異，反映舊時香港社會用到嘅一啲異體字寫法。

2016年，民間組織「道路硏究社」發起「監獄體再現計劃」，將舊路牌用嘅監獄體數碼化保存，再仿製出其他路牌上面冇嘅字。2022年7月佢哋搞咗個「監獄體衆籌計劃」，目標係要籌到至少七十萬港紙。如果眾籌達標嘅話，每位肯捐至少950蚊港紙嘅支持者都可以攞到「監獄體 Medium」嘅永久授權。

## 攷
*監獄體路牌見證時代變遷　異體舊字形反映香港情懷更具日本血統，香港01 ，2021-09-27

## 拎
*Prison Gothic 監獄體 | Road Research Society 道路硏究社
*監獄體衆籌計劃
䴉亞科

**䴉亞科**（學名：**Threskiornithinae**），又叫**朱鷺亞科**，係鳥綱鵜形目䴉科一個亞科，下有13個屬，包括䴉屬同朱鷺屬。
䴉科

**䴉科**（學名：**Threskiornithidae**），係鳥綱鵜形目一個科，下有2個亞科（䴉亞科、琵鷺亞科）14個屬。
鯨頭鸛

**鯨頭鸛**（學名：***Balaeniceps rex***）係一種雀，亦係鵜形目**鯨頭鸛科**（學名：**Balaenicipitidae**）**鯨頭鸛屬**（學名：**Balaeniceps**）嘅唯一品種，原產非洲內陸東部。
琵鷺

**琵鷺**係一類雀，生物學分類叫**琵鷺屬**（學名：**Platalea**），亦係䴉科**琵鷺亞科**（學名：**Plataleinae**）唯一嘅屬，有6個品種。
旅鴿

**旅鴿**（學名：***Ectopistes migratorius***）係一種絕種嘅雀，亦係鳩鴿科**旅鴿屬**（學名：**Ectopistes**）嘅唯一品種，原產美國東部，喺19世紀嗰陣因為人類活動而大幅減少，最終喺1901年確定野外絕種，1914年確定全面絕種。
蕉鵑

**蕉鵑**係一類雀，生物學分類叫**蕉鵑科**（學名：**Musophagidae**），亦係鳥綱**蕉鵑目**（學名：**	Musophagiformes**）唯一嘅科，下有5個屬。
解謎電子遊戲

**解謎電子遊戲**（參見）指主要模擬解謎嘅電子遊戲類型，例如《俄羅斯方塊》。喺遊戲入面玩家要靠觀察、邏輯推理、空間感覺、記憶力或者創意，嚟解決一連串嘅難題或關卡。呢啲難題可以係拼圖、數字排列、路線規劃、物件互動等。

## 定義

解謎嘅一個定義係「一個就噉望落解唔到，玩嘅人要用腦慢慢諗先可以解到」嘅難題，例如係扭計骰同數獨呀噉；解謎電子遊戲就係專玩呢啲嘢嘅電子遊戲。

除此之外，好多第啲遊戲類型（尤其係冒險遊戲）都會有些少解謎嘅成份。

## 結合平台

解謎平台遊戲可以算係解謎電子遊戲嘅一種子類型，結合咗平台遊戲同解謎，畀人指係一場「矛盾」：傳統上，平台遊戲畀人歸類做動作遊戲，傾向考玩家嘅反應，玩家要（例如）响一塊識郁嘅平台郁到去某個位嗰陣，及時撳掣令玩家角色跳上去；相比之下，解謎平台遊戲就一般畀人覺得係「要停低慢慢諗」嘅；不過有唔少遊戲會結合呢兩隻遊戲類型，形成所謂嘅解謎平台遊戲，而且不乏成功之作。

例如《Portal》呢個系列嘅作品就好出名：《Portal 系列》首作出喺 2007 年，出咗冇耐就取得咗大成功，喺跟住嗰年內攞咗多個電子遊戲獎項，仲吸引咗啲 fan 史整關於隻遊戲嘅網絡 meme，廣泛噉畀人認為 3D 解謎平台遊戲第一隻成功作品；一隻《Portal》遊戲會有若干關，而喺一個典型嘅《Portal》關卡裏面，
*玩家角色會身處喺一間有咁上下大嘅房裏面，目的好簡單，係要**由起點行去終點**（似典型嘅平台遊戲），
*不過啲房往往佈滿咗機關、無底深淵或者人擒唔到上去嘅高牆，玩家冇得話「就噉由起點行去終點」咁簡單；
*玩家要做嘅，包括要操縱環境入面嘅物件，仲要喺牆、地板同天花板嗰度開啟傳送門（傳送門數量有限，一位玩家同時頂攏淨係可以開住兩道）嚟將自己同啲物件傳送去目的地；
*除此之外，通過傳送門嘅玩家角色（或者其他物件）會保留原有嘅動量（簡化講即係郁動方向同速度），所以玩家好多時仲必需要以適當嘅角度同速度跳入傳送門，先至會去到想要嘅位置嗰度－例如係下圖幅圖解噉，玩家如果跳落去青色嗰道傳送門度，就會由橙色嗰道傳送門度出返嚟，而且因為佢入青色傳送門之前下跌咗一陣，而佢喺下跌過程當中會加速，所以佢會以一定嘅速度由橙色傳送門飛出嚟。
如是者，玩家通常會出現「望勻關卡嘅環境，諗一輪，先至諗到要點樣解決條問題」（解謎）噉嘅體驗。

除咗《Portal》之外，《風之少年系列》嘅作品亦都成日畀人描述做「解謎平台遊戲」。

## 睇埋
*戰略遊戲
*冒險遊戲

## 引咗
松雞族

**松雞族**（學名：**Tetraonini**）係鳥綱雞形目雉科一個族，舊時歸類做**松雞科**（學名：**Tetraonidae**）**松雞亞科**（學名：**Tetraoninae**），下有10個屬。
鶺鴒科

**鶺鴒科**（學名：**Motacillidae**）係鳥綱雀形目一個科，下有5個屬，包括鶺鴒屬。
太陽雀

**太陽雀**，又叫**太陽鳥**，係一種雀，生物學叫**太陽雀科**（學名：**Nectariniidae**），屬鳥綱雀形目其中一個科。
麝雉科

**麝雉科**（學名：**Opisthocomidae**）係鳥綱一個科，亦係**麝雉目**（學名：**Opisthocomiformes**）嘅唯一嘅科，下有5個屬，除咗麝雉屬之外其餘已經絕晒種。
麝雉

**麝雉**（學名：***Opisthocomus hoazin***）係一種雀，亦係麝雉目麝雉科**麝雉屬**（學名：**Opisthocomus**）嘅唯一品種，原產南美洲北部。
鳾

**鳾**係一類雀，生物學分類叫**鳾屬**（學名：**Sitta**），亦係雀形目**鳾科**（學名：**Sittidae**）唯一嘅屬。
軍艦雀

**軍艦雀**，又叫**軍艦鳥**，係一種雀，生物學叫**軍艦雀屬**（學名：**Fregata**），亦係鳥綱鰹鳥目**軍艦雀科**（學名：**Fregatidae**）唯一嘅屬。
咬鵑科

**咬鵑科**（學名：**Trogonidae**）係鳥綱一個科，亦係**咬鵑目**（學名：**Trogoniformes**）下唯一嘅科，下有7個屬，包括咬鵑屬。
OFF/ON

《**OFF/ON**》係香港女子組合COLLAR嘅第四首單曲，由T-Ma、Wilma Virintie、Karri Mikkonen作曲，梁栢堅填詞，喺2022年7月15號推出。

## 出面網頁
*
三椏涌營地

**三椏涌營地**，香港營地之一，專畀露營，喺三椏涌，英文叫****。屬船灣郊野公園，行政上歸北區。營地屬小型，有營位少過二十。水源取自溪澗，季節性水源。歸漁農自然護理署管。

營遠離車路，至近要到烏蛟騰，行山過去。

營飲食用得燒烤爐、檯櫈。着用得晾衫架。另有污水穴。廁所有，不過旱廁。

## 攷

## 出面網頁
* 官方網頁
十塱營地

**十塱營地**，香港營地之一，專畀露營，喺大嶼山十塱，英文叫****。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。

營離芝麻灣道唔遠，行山徑有芝麻灣郊遊徑。離鳳凰徑第十二段都唔遠。

營飲食用得燒烤爐、櫈。着用得晾衫架。有污水穴。廁所有，不過旱廁。
## 攷

## 出面網頁
* 官方網頁
石欖洲營地

**石欖洲營地**，香港營地之一，專畀露營，就近石欖洲，東灣尾同蘿箕灣之間，石門山對落，地處偏僻，鳳凰徑過，英文叫****。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。

營無車路到，至近石壁水塘道行落東灣，再行山經鳳凰徑第九段入。

營飲食用得燒烤爐、櫈。着用得晾衫架。有污水穴。廁所有，不過旱廁。

## 攷

## 出面網頁
* 官方網頁
草鴞科

**草鴞科**（學名：**Tytonidae**）係鳥綱鴞形目一個科，下有2個屬：草鴞屬同栗鴞屬。
鸌

**鸌**係一類雀，生物學分類叫**鸌科**（學名：**Procellariidae**），屬鳥綱鸌形目其中一個科。
石壁營地

**石壁營地**，香港營地之一，專畀露營，喺石壁，薑山道側，英文叫****。屬南大嶼郊野公園，行政上歸離島區。營地屬小型，有營位少過二十。水源取自洗手間。歸漁農自然護理署管。

營就近馬路，有停車場，沿薑山道落約莫一百米，宏貝路口有沙嘴巴士站。鳳凰徑第八段亦經呢個路口。

營飲食用得燒烤爐、煮食爐位、檯櫈。有露營平台。着用得晾衫架。廁所要落返去宏貝路口。

## 攷

## 出面網頁
* 官方網頁
Melody (巴西歌手)

**Melody**（，/ˈmˈɛlədi/，）係巴西歌手同詞曲作者。因表演多位名人嘅假聲而聞名。

2022年，Melody憑歌曲《Pipoco》成為拉丁美洲最年輕打入全球Spotify前200名嘅藝術家。

## 出面網頁

* 
* 
* 

類:巴西歌手
水浪窩營地

**水浪窩營地**，香港營地之一，專畀露營，喺水浪窩，西沙路轉無名馬路入，英文叫****。屬馬鞍山郊野公園，行政上歸大埔區。營地屬小型，有營位少過二十。水源取自溪澗，季節性水源。歸漁農自然護理署管。

營地有馬路，麥理浩徑第四段依處亦沿馬路。

營飲食用得燒烤爐、檯櫈。廁所有，不過旱廁同流動廁所。
## 攷

## 出面網頁
* 官方網頁
旱廁

**旱廁**，廁所一種，話佢旱，即無水沖廁。屎尿會跌落下面坑。落到下面，有啲會分開屎尿，亦有啲唔分。旱廁無污水，有唔種種方法清理，有啲會定期泵出，有啲會化糞，有啲會燒咗佢，有啲會結成冰。有啲有隔，唔會好臭，不過亦有無隔。

用法同水廁相似，踎廁有，座廁亦有。只係無沖水。至於用後點，就各式各異。

旱廁通常獨立屋宇，不過連住屋一齊亦無話唔得。

供水污水系統無咁發達，就會設旱廁。隨住經濟發達，會轉為水廁。故此未咁發達時城鄉都會有。而郊野無咁方便舖管，成本唔化算，都會用旱廁。

## 攷
國際象棋解謎

**國際象棋解謎**係指用國際象棋玩嘅解謎。標準嘅國際象棋對局係由兩位玩家輪流行嘅，雙方要有技巧噉行棋以求打低對手。國際象棋解謎就唔同：一盤國際象棋解謎（一條**國際象棋謎題**）會
#指定盤棋而家嘅狀態，包括棋盤上邊每一隻棋嘅位置，同埋輪到邊個行；
#要玩家諗出「最理想嘅做法」－例如「喺兩步之內將死對手」、「和棋」或者「獲得棋力優勢」呀噉；
有好多國際象棋愛好者都鍾意玩國際象棋解謎，甚至仲整咗網站專門俾人玩同設計國際象棋謎題。

## 諗頭

國際象棋謎題可以係一種國際象棋訓練方法，叫玩家解決特定嘅問題或者情況，從而幫佢哋提升技術。正常嚟講，每條謎題都會提供一個棋盤狀態，要求解題者搵出「最好嘅嗰一步棋」或者「最好嗰一連串步驟」，目的可以係要將死對手、獲得重大優勢（例如食咗對手嗰隻皇后）、或者避免輸棋。國際象棋謎題嘅難度可以好低，初學者淨係要有基本知識就可以玩，但係亦可以好深，需要高級嘅策略思維能力。

國際象棋謎題通常集中於戰術多過要玩家諗長遠策略：**戰術**係指可以即時產生影響嘅短期行動，例如食咗對方隻棋、對對方國王造成威脅，或者搵方法將死對手隻王；透過解謎，玩家可以學點樣識別棋盤狀態，仲有係學點樣準確計數同埋喺實戰當中快速反應。

國際象棋謎題有以下呢啲類型：
*一步或兩步內將死：最簡單嗰種謎題，要求玩家喺 N 步之內將死對手。呢種謎題被指係最啱教初學者學習將死相關嘅概念。
*殘局謎題：喺呢啲謎題當中，棋盤上得返幾隻棋。謎題嘅挑戰就係要諗吓點樣贏到盤棋，通常係要將死對手或者贏到重要嘅棋（例如食咗對方隻皇后佢）。
*防守謎題：唔係所有謎題都係想教玩家點贏嘅，有啲謎題係要玩家搵出最好嘅「防輸」步驟去避免徹底輸晒。呢啲謎題可以幫玩家點樣防止自己出錯。
等等。

## 拆解

解國際象棋謎題要睇得通透。玩家要睇清楚棋盤上嘅形勢，搵出有咩潛在嘅威脅同優勢。喺落手前，玩家要諗清楚唔同行動可能帶嚟咩後果。喺實戰中，呢種預想嘅本事好重要，而謎題就係練習呢種技能嘅辦法。

解國際象棋謎題解得多，玩家可以達致：
*識得睇穿陣勢：透過解大量謎題，玩家開始識得睇穿啲重複出現嘅戰術模式，可以喺實戰中使用。
*計算能力提升：謎題幫到玩家練習計算幾步之後嘅情況，呢個係打好國際象棋必須要有嘅技能。
*決策能力變強：解謎題嗰陣，玩家學識快速搵出最掂嘅行動，呢樣嘢可以幫佢哋喺實戰中時間緊逼嗰陣都可以淡定噉做決定。
等嘅眾多好處。

## 睇埋
*解謎遊戲
*專家知識
*策略思考
*策略同戰術之別

## 引咗

## 拎
* Chesspuzzles.com，呢個網站有大量國際象棋謎題。
雨後陽光

《**雨後陽光**》係香港歌手許志安嘅第8張唱片，亦都係一張新曲加精選，喺1993年7月28日推出。

## 曲目
殺手廢J

《**殺手廢J**》（）係香港MakerVille製作嘅電視劇，由陳湛文、袁澧林同陳海寧主演。劇情環繞一位好怕死嘅自由身職業殺手。套劇本嚟預週末播，拍咗8集，每個禮拜播1集；但最終安排喺2023年2月6號到2月15號逢禮拜一到五21:30-22:30（大結局21:30-23:00）喺香港電視娛樂ViuTV首播。

製作特輯《**殺手廢J：勇者無制限**》喺2月4號禮拜六晚23:00-00:00播，係歷嚟ViuTV劇集入面製作特輯長度比例最高嘅劇，用咗1個鐘嘅製作特輯去介紹8.5個鐘嘅劇。

## 角色
### 主要角色
*陳湛文 飾 J 
*袁澧林 飾 曾汶清
*陳海寧 飾 Chloe Wong
*程人富 飾 洛
*陳毅燊 飾 政
### 其他角色
*火火 飾 經理
*陳子豐 飾 Raymond 
*胡子彤 飾 Jersey
*羅永昌 飾 權哥
*練美娟 飾 Janice
*潘紹聰 飾 Bill
*楊偉倫 飾 阿叔
*何華超 飾 Green
*李凱賢 飾 Paul
*鄧子超 飾 阿材
*李天翔 飾 Seven
*和泉素行 飾 木村龍馬
*郭嘉駿 飾 F.G.C.
*柳俊江 飾 Gayvan
*陳安瑩 飾 表姐
*梁業 飾 生意人
*顧定軒 飾 經理（後生）
*張進翹 飾 Green（後生）
*岑珈其 飾 Kyle
*黃頌寧 飾 Tony
*方泳琳 飾 Kat
*譚健文 飾 財務部職員
*吳保錡 飾 行動組同事甲
*何啟華 飾 拔喉殺手
### 幕後人員客串
*曹梓沖 飾 黑超男
*文卓森 飾 宣傳片旁白
*麥可暉 飾 殺手公司員工
*劉諾衡 飾 行動組同事乙

## 每集內容

## 軼事
*呢套劇故仔發生嘅地點係虛構地方，咁啱同上一套劇《大誠實家》嘅安排相似。
*呢套劇反映出唔少大型企業嘅官僚文化，更有觀眾猜測係導演將自己喺ViuTV內部嘅自身經歷呈現出嚟。
*呢套劇入面有大量同「無制限OT編集団」相關嘅彩蛋。而一啲同佢哋團隊合作過嘅藝人，就算冇直接演出，亦都喺劇入面場景嘅海報出現，譬如沈殷怡、陳欣妍、陳漢娜、徐㴓喬同ERROR，亦有翻用團隊作品《美女郊遊遊》入面最經典一幕嘅片段 — 沈殷怡同陳欣妍上身著比堅尼行山。
*大結局一集，J（陳湛文飾）向公司經理（火火飾）控訴唔公平嘅情節入面，被發現香港版同臺灣版嘅對白有差異，臺灣版嘅對白係「我試過啦！兜口兜面同你爭取又試過，同成班大大爭取又試過，結果呢？你有理我咩？冇呀！我喺呢間公司試咗好耐啦！」，而香港版就少咗中間兩句「兜口兜面同你爭取又試過，同成班大大爭取又試過」。《明報》曾經向ViuTV公關、監製賀志良、編劇麥可暉同導演劉諾衡查詢呢件事，只係得劉諾衡回覆一句：「冇乜嘢再補充。」

## 參考

## 出面網頁
*ViuTV：殺手廢J
*ViuTV：殺手廢J：勇者無制限
* MakerVille：殺手廢J

## 電視節目變遷
戀愛Staycation

《**戀愛Staycation**》（）係香港MakerVille製作嘅真人騷節目，由強尼、陳俞希、許寶恆主持，2022年7月25號到8月12號逢禮拜一到五 21:30－22:30喺香港電視娛樂ViuTV播。節目招募咗四男四女單身參加者住埋一齊兩個禮拜，睇下佢哋會唔會愛上對方，畀坊間叫做港版《雙層公寓》、《單身即地獄》。

## 參加者
### 第一季（第1-9集）
節目開頭有7位參加者（四男三女）登場，中段會加入多1位女參加者變成8位（四男四女）。

### 第二季（第10-15集）
呢季8位參加者（四男四女）頭一集已經全部登場，但中途會有個投票環節淘汰一個參加者。

## 每集一覽

## 軼事
*受7月28號MIRROR演唱會意外影響，ViuTV由嗰晚開始暫停晒所有節目宣傳，而呢個節目亦係其中一個受到影響嘅節目，而暫停宣傳之前嘅最後一個宣傳呢個節目嘅Facebook貼文，更畀網民貼滿同演唱會意外相關嘅批評。節目只能靠由節目組自行營運嘅Instagram進行有限度嘅宣傳。
*第8集入面鄭杞瑤同陳獻略約會嗰陣提過佢同對方同月同日生日，但資料顯示兩個人嘅生日分別係12月13號同12月5號，唔係同一日。

## 註

## 參考

## 出面網頁
*MakerVille：戀愛Staycation
*ViuTV：戀愛Staycation
*

## 電視節目變遷
商業同盟

**商業同盟**（；）係指組織之間喺商業上可以建立嘅同盟關係，互相俾對方著數同埋靠噉打低佢哋嘅共同對手，簡單嘅例子可以想像兩間企業事先夾定，同時各自喺市場上發放自己件新產品，而呢兩件新產品係互補品，所以消費者有誘因同時買嗮兩件嘢。

商業同盟關係可以好持久－要建立或者切斷一段同盟關係會嘥人力物力，所以一般嚟講，只要一段長期關係起碼係有少少著數嘅，一間企業都好少可會想無端端切斷段關係或者建立第段關係。

## 睇埋
*競爭優勢
*聯盟式營銷
## 攷
田生

**田生**（英文：**Richfield**）係個由區永華創立嘅香港地產牌子，受惠於梁振英傍林鄭月娥推行嘅政策崛起，如今由區雅俊主理；其擁有者擅長收購香港舊樓，因經常使出恐嚇手段迫使住客傍業主屈服，以及利用欺詐技巧去喺價錢上揾佢哋笨而廣受非議。
## 功
陳茂波、李兆基傍楊受成等達官貴人都依靠「田生」嘅服務賺得盆滿鉢滿；亦會向中共中央喊冤，話嗰啲打着反對地產霸權旗號阻住佢哋發達嘅地方組織係港獨派，要求幫手打擊。

## 過
「田生」同和勝和、十四Ｋ傍新義安等合作繁多——各黑幫嘅蠱惑仔（女）除咗會受聘執行騷擾傍毀壞任務之外，亦會非正式租用已被收購嘅空置樓宇單位嚟做黃賭毒生意，然而即使當局出手𢫏檔，都好少會向首者追究責任。俾「田生」插咗旗嘅地方往往污煙瘴氣——其中一個反復火燭不過總係冇人被拉，收尾嗰次燒死咗個「釘子户」嘅睇場友，差人迅速定論其中冇刑事成分，不過居民普遍話唔信𠲖個講法。
## 名
雖然該財閥嘅上市公司個名已經由**田生集團有限公司**（英：**Richfield Group Holdings Limited**）改作**宏輝集團控股有限公司**（英：**Winfull Group Holdings Limited**），但係佢晌較此稍早時開咗間新嘅非上市公司，並晌較此稍後時將後者改名成中英兩個都同前者舊嘅一樣，而且一直有用嚟做實務；唔止噉樣，其多數其他公司現時依然係以「田生」開頭，因此**田生集團**（英：**Richfield Group**）傍**宏輝集團**（英：**Winfull Group**）𠲖兩個佢哋嘅統稱同時流行，兼且**宏輝**（英：**Winfull**）仲係較少人識得。
## 攷

## 拎
*田生集團有限公司
*Home - WINFULL GROUP HOLDINGS LIMITED 宏輝集團控股有限公司
類:香港地產
泰國浴

**泰國浴**係一種混合按摩、沖涼同性相關服務嘅行業，被視為泰國四大主流情色行業之一（另外三款係情色按摩、日式酒店同埋狗狗吧），亦係呢四款行業入面，唯一唔禁止泰國人入內消費嘅店。

有時一啲人光顧完泰國浴，可能會患上性病，呢啲事件亦因而引起一啲傳媒關注。

## 參考
Relexification

**Relexification**係語言學入面一種語言變化嘅機制，借由佢，一種語言改變咗好多或者全部嘅詞彙，包括基本詞彙，變到同另一種語言嘅詞彙一樣，之但係冇徹底改變到隻語言着relexified嘅嘅語法。隻術語主要用嚟描述洋涇浜、歸融話與及混合語言。

Relexification嘸係同義詞戥「借用詞彙」，後者嘅話一種語言只會用啲詞嚟做補充畀佢嘅基本詞彙，啲借跟另一種語言入嘅。

## Relexification假說戥創造語言
Relexification係一種形式畀干涉語言，其中某種洋涇浜、歸融話或者混合語言幾乎所有詞彙都係跟某隻上層語言或者目標語言裏頭攞，而語法跟底層語言或者源語言來，或者，根據普遍語法理論，誕生跟啲普遍原則即簡化戥語法化來。隻語言，從中推演出啲詞彙嘅，喊做「lexifier」。 Michif、 Media Lengua同埋Lanc-Patuá creole即係一尐受過relexification而出現嘅混合語言。

有一種假設講，所有啲creole語言嘅語法都係推跟中世紀隻地中海通用語出，隻講法喺1950年代後期到1960年代初仲得到廣泛接受，但孻尾冇再受歡迎。跟尾，有人認為，比如講，因為海地Creole佮Fon話之間啲潛在相似性，語法畀海地Creole係一種語言底層，種喺啲講Fon話嘅非洲奴隸relexify佢哋自己語言藉由法語詞彙陣時着創造出嘅。但係，啲支持生成語法嘅人有爭議畀relexification喺誕生歸融話隻過程中嘅角色。例如，Wittmann (1994)、、Singler (1996)、DeGraff (2002)，認為句法啲相似性反映出嘅係假設到嘅普遍語法，而嘸係relexification過程。

## 習得二語
自發噉習得第二語言（以及洋涇浜嘅起源）涉及逐漸嘅relexification畀原生語言或者源語言，藉由目標語言嘅詞彙。Relexification完成之後，母語結構戥啲獲得跟目標語言來嘅結構交替出現。

## 人工話戥行話
喺人工語言、行話、黑話語境，隻term着應用到隻過程係創造一隻語言係藉由捉新詞彙替換落現有語言嘅語法去嘅，隻語言通常係母語。

雖然種做法通常出跟啲新仔啲設計人工語言嘅嘅手，但都可以作為初步階段畀創造啲語言係複雜多尐嘅。噉樣創造嘅語言喊做relex。譬如，Lojban初初衹係一隻relex畀Loglan，但係兩隻語言嘅語法跟嗰陣開始已經有分椏。同樣嘅過程都發生喺隻起源過程畀行話、黑話嘅，比如：

* Caló係一種Gitanos使嘅語言，結合埋西班牙話語法戥羅姆話詞彙。

## 睇埋

* 層次 (語言學)

## 考


## 參考書目
* 
* 
* 
* 
* 
* 
* 
* 
* 
* 
* 
*Wittmann, Henri (1989), "Relexification et argogenèse," Communication, *1er Colloque international d’argotologie*, Université de Besançon, Oct. 13-1, 1989
* 
* 
## 讀埋

* Arends, Jacques, Pieter Muysken & Norval Smith. 1995. Pidgins and Creoles: a introduction. Amsterdam: Benjamin.
* Sebba, Mark. 1997. 接觸語言:Pidgins and Creoles. Houndmills, Basingstoke, Hampshire and London: Macmillan Press.
* 

## 連出去

* Learning materials related to Psycholinguistics/Pidgins, Creoles, and Home Sign#The Relexification Hypothesis at Wikiversity
大浪灣營地

**大浪灣營地**，香港營地之一，專畀露營，喺大嶼山，石壁以西大浪灣，大浪灣村西南，近白角，分沙灘山坡兩部，英文叫****。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。

營無車路到，至近要去到宏貝道。行山就沿鳳凰徑第八段，中間再落山。

營飲食用得燒烤爐、檯櫈。着用得晾衫架。有污水穴。廁所有，不過旱廁。
## 攷

## 出面網頁
* 官方網頁
雅卡德指數

**雅卡德指數**（；）係統計學成日用嘅一種數值，可以攞嚟評估兩個集有幾接近。

想像家陣有兩個集 A 同 B，佢哋之間有個交集（A \cap B；指兩個集都有嘅嘢），噉兩個集之間嘅雅卡德指數 J(A,B) 可以用以下條式計：
:J(A,B) =  = 

J(A,B) 數值愈大，就愈表示兩個集相似。

## 睇埋
*語義距離
*相似性量度
## 攷
拆你個夢

《**拆你個夢**》（**Dreaming**）係香港MakerVille製作嘅玄學節目，由杜如風、吳保錡同王頌茵做主持，2022年7月25號到8月12號逢禮拜一到五 23:00 - 23:30喺香港電視娛樂ViuTV播。節目主持會聯同「夢境分析師」辛巧琪（Binky）幫30位藝人嘉賓（每集2位）去解釋佢哋嘅夢境，而王頌茵亦會聯同其他演員用短劇演繹返嘉賓嘅夢境。

## 每集一覽

## 註

## 出面網頁
*ViuTV：拆你個夢

## 電視節目變遷
大網仔營地

**大網仔營地**，香港營地之一，專畀露營，喺大網仔近海處，大網仔路沿無名路入，地近斬竹灣，英文叫****。屬西貢東郊野公園，行政上歸西貢區。營地屬小型，有營位少過二十。水源取自水喉。歸漁農自然護理署管。

署方並無設行山徑喺附近。之不過，可以過大網仔路，行上長山。

營地有涼亭畀人抖。飲食用得燒烤爐、檯櫈。着用得晾衣架。另有污水穴。廁所百七米外，行返向大網仔路嗰邊。

無名馬路頭，大網仔路口嗰處，有斬竹灣抗日英烈紀念碑。而沿馬路向斬竹灣嗰邊，有香港海事青年團鄧肇堅海事康樂中心，有港獨木舟總會，有香港青年獎勵計劃賽馬會野外鍛鍊中心。再遠重有醫療輔助隊斬竹灣訓練中心。

## 攷

## 出面網頁
* 官方網頁
比利時全氟辛烷磺酸污染案

**比利時全氟辛烷磺酸污染案**，比利時一污染案，亦屬醜聞。3M公司工廠，一九七六年到二〇〇二年間，排出全氟辛烷磺酸，污染空氣、泥土同河流，以致好大地方受污染。水流入到荷蘭，當地魚驗到好高濃度，兼且水至終會流入北海。工廠就近地方，人體血中含量，高過歐盟安全標準過百倍。全氟辛烷磺酸，大自然唔會分解，殘留泥土生物之間，對動物有害，歸入永久污染物，好難搞一隻嘢。至終要公司善後，包括挖走大量表土。或有刑事檢控。公司或要大額賠償畀各方。當地鷄蛋亦唔食得。

雖然工廠已唔生產全氟辛烷磺酸過十年，但同系種種含氟表面活性劑，仍有危害之嫌，當局勒令工廠停產。然而停產影響廣泛，影響唔少工業生產，包括晶片業。

件事一早就有人知，比利時政府中有人知，然而要到二〇二一年六月，因起要起環城公路，改動方案，隧道要經過間廠附近，驗到土驗受污染，官方難以冚住而爆咗出來。條路一直好多人反對，搞咗好多年都未成，污染醜聞引起公眾嘩然。

## 攷
相似度量度

**相似度量度**（；）喺統計學上係泛指一啲可以畀個數出嚟，表示兩嚿物體「有幾相似」嘅嘢。

例子可以睇吓歐幾里得距離同雅卡德指數呀噉。

## 相關應用
*語義相似度
*BLEU
## 攷
法國北歐大學

**法國北歐大學**（SABI University），又叫做巴黎聖彼爾大學，係一間位於法國嘅網上私立教育機構。佢哋網站自我介紹入面睇到自己專注網上非學位課程，但亦有提供行政工商管理博士課程（Executive DBA program） 。

## 爭議

### 學位認受性爭議
喺香港，佢哋同親中派嘅國際博士後協會合作，向一啲公眾人物（例如：張敬軒、古巨基、趙家賢等）頒發榮譽學位。不過喺香港，有人就質疑佢哋嘅學位嘅認受性，就指呢間大學喺QS世界大學排名入面唔入流，而且要完成佢哋嘅博士學位亦唔使寫論文或考試，有學店之嫌。

其中喺2018年6月，就有旅居法國嘅華人向大公報爆料指，呢間大學報稱嘅地址，只係住宅區街邊一處門牌，並無任何機構辦學嘅跡象，喺法國嘅教育部門網站上，亦查唔到該校嘅資料。趙家賢被揭其「博士」學歷疑來自「文憑工廠」，根據大公報追查發現，公共行政學榮譽博士學位，疑來自法國一家「文憑工廠」，該處只是一個虛假地址，並無任何辦學機構。

## 睇埋

* 美國皇家白禮頓大學
* 香港政治人物學歷爭議

## 外部連結

* 官方網站

## 參考
3.
餘弦相似度

**餘弦相似性**（；）係一種相似性量度，可以攞嚟量度兩列數之間有幾相似。

## 計法

計餘弦相似性嗰陣，條式會攞兩個向量做 input，而 output 就會俾個數 \theta 出嚟，\theta 嘅值反映兩個向量之間「個角度有幾大」。

設 \mathbf{A} 同 \mathbf{B} 做要分析嗰兩個向量，而 A_i 同 B_i 係 \mathbf{A} 同 \mathbf{B} 嘅組成部份，噉餘弦相似性可以用噉嘅式計：
:\text{cosine similarity} =S_C (A,B):= \cos(\theta) = {\mathbf{A} \cdot \mathbf{B} \over \|\mathbf{A}\| \|\mathbf{B}\|} = \frac{ \sum\limits_{i=1}^{n}{A_i  B_i} }{ \sqrt{\sum\limits_{i=1}^{n}{A_i^2}}  \sqrt{\sum\limits_{i=1}^{n}{B_i^2}} }
呢條式會出嘅 output 可能數值最低係 -1 最高係 1，數值愈高就表示兩個向量愈相似。

## 睇埋
*相似性量度
*雅卡德指數
*語義距離

## 攷
語義相似度網絡

**語義相似性網絡**（）係語義網絡嘅一種，指個網絡會講明埋啲概念之間嘅語義相似性。

## 睇埋
*語義距離
*語義網絡

## 攷
陳焯嵐

**陳焯嵐**（**Cheuk Chan**，），藝名**焯嵐**，係香港男模特兒，屬李健宏嘅「The Baddies Factory」旗下，佢女朋友郭東彩都係同一間公司嘅藝人，兩位都擅長玩滑板。

## 演出
### 電視節目（ViuTV）
*2022年：《運動勇者塔》 第12、13集參賽者
### 電視劇（ViuTV）
*2023年：《那年盛夏我們綻放如花》 飾 洪諾言
### MV
*2022年：Zpecial《深夜告別練習》

## 出面網頁
*
陳獻略

**陳獻略**（**Henry Chan**，），又名**陳獻**，係香港排球運動員，做過香港排球代表隊成員，亦參與過泰國男子職業排球聯賽。佢同時亦係一位模特兒同演員，拍過唔少廣告同一啲電影，更短暫做過男子歌唱組合「R-ICE」成員。

## 演出
### 電影
*2014年：《那夜凌晨，我坐上了旺角開往大埔的紅VAN》 飾 婚宴伴郎
*2015年：《陀地驅魔人》 飾 片場副導演
*2025年：《臨時決鬥》 飾 Ringo
*2025年：《搗破法蘭克》

### 電視節目（ViuTV）
*2022年：《戀愛Staycation》參加者

## 出面網頁
* 
* 
*
國際博士後協會

**國際博士後協會**（英文：IPostDocA）係一個香港親中陣營組織，由陳勤業創立。

佢哋活動包括開辦博士後研究班，亦會提名人獲得法國北歐大學（SABI）嘅榮譽博士學位。

## 部分成員／顧問

* 創辦人：陳勤業
* 榮譽顧問：何鍾泰、沈運龍、俱孟軍、施榮懷、謝偉銓、陳恒鑌、盧偉國、陶翼青
* 調解事務顧問：羅偉雄

## 政治立場
佢哋政治立場係親中陣營，除咗同同屬建制派嘅經民聯關係密切外，亦曾經發聲明歡迎2022年習近平訪問香港，又試過邀請親中派宋小莊主持一啲宣揚中共政策嘅活動。

呢個組織由於集合咗好多親中派人士，所以受到一啲親民主派人士嘅批評，例如，喺2018年1月，時事評論員黃世澤曾經發表文章，除咗批評呢個係一個土共組織之外，又形容呢個組織嘅榮譽顧問名單係『人渣龍虎榜』，亦點名批評本身屬於民主黨嘅趙家賢，話佢參與呢個組織，就證明佢投咗共，又話民主黨應該踢佢出黨。

## 事件

### 涉及國力書院醜聞
2015年11月，國力書院（之後改咗名做培領書院）被揭發涉嫌收取利益偽造文書，以協助學員攞到菲律賓嘅大學學位。記者發現國力書院嘅同國際博士後協會共用註冊地址，當時係國際博士後協會負責人嘅陳勤業，亦有份擔任國力課程的招生代理。 

## 參考
陳勤業

**陳勤業**（Philip Chan），香港親中派工程界人士及商人，創立咗多個組織，亦擔任香港同中國內地政府嘅一啲公職。

## 部分頭銜／職務

* 國際博士後協會創會主席
* 香港實務工程師學會榮譽會長
* 上訴委員團 (區域供冷服務條例)成員
* 內地—香港聯合調解中心調解員
* 香港審裁中心理事會顧問
*法國北歐大學副校長
*蘇港交流促進會參事
*香港華夏工商協會副會長
*油尖旺區道路安全運動統籌委員會委員
## 政治立場
佢係親中派一員，創辦嘅國際博士後協會不時邀請親中派人士參與活動，佢自己亦不時撰寫文章宣傳中國「互聯網+」等國家政策，鼓勵香港人北上發展。

## 事件

## 著作
* 2014年：持續改善:邁向頂級企業的秘笈

## 參考來源
林嘉宏

**林嘉宏**（**Lam Ka Wang**，）係香港男模特兒，屬Jam Cast旗下。佢讀書嗰陣已經開始擔任兼職模特兒，2021年喺香港恒生大學工商管理系學士畢業後簽約JamCast正式出道，憑住ViuTV電視節目《戀愛Staycation》漸為人所熟識。

## 演出
### 電視節目（[[ViuTV]]）
*2021年：《生存演技派》學員
*2022年：《戀愛Staycation》參加者
*2022年：《超識玩》第11、12、15集參賽者
*2023年：《Auntie妳好》第44集嘉賓

### 電視節目（[[HOY TV]]）
*2023年：《東呃西騙》短劇演出
*2024年：《臥底服務團》

### 音樂錄像 MV
*2023年：陳懿 - 改編自記憶
*2024年：李凱翹 - 分手的決心

### 廣告

## 出面網頁
* 
* 
* JAM CAST | Ka Wang
林熙彤

**林熙彤**（**Hazel Lam**，），係香港女藝人，而家佢係Cool Style Management藝人。

## 演出
### 電視節目（ViuTV）
*2023年：《One Day 約會實況》第1集嘉賓
*2025年：《我想身體健康》第108集嘉賓

### 電視劇（ViuTV）
*2025年：《哪一天我們會紅》 飾 士多甩
*2025年：《光明大押》 飾 青年馮美琴

### 電影
*2024年：《不是你不愛你》 飾 子欣
*2024年：《久別重逢》 飾 夏文萱個女
*2026年：《夜王》 飾 BB

### MV
*2021年：Vũ - Bước qua nhau
*2022年：張天賦 - 老派約會之必要
*2024年：梁釗峰 - 遺憾與遺憾的一切

### 廣告
*2021年：鄰住買
*2022年：MaBelle 平面廣告
*2022年：Broadway 開關祭
*2023-2024年：戶戶送
*2024年：樂而雅

## 攷

## 出面網頁
*
神秘動物

**神秘動物**（；）係指一啲未確定、但俾人認為「有可能存在」嘅動物，例子有尼斯湖水怪同飛蛾男呀噉。

## 睇埋
*都市傳說
*Creepypasta
聖甲蟲

**聖甲蟲**（），又叫**死亡甲蟲**，係古埃及成日用嘅一種符號，喺某啲人造物件上面描繪咗屎甲蟲嘅形象。

聖甲蟲呢種符號源自古埃及人嘅信仰：古埃及人相信，太陽神拉（古埃及文：rꜥ；成個古埃及信仰入面最重要嘅天神之一）每日都會負責推住太陽，令到太陽日出嗰陣就轆上天，到咗日落就轆返落山；佢哋又觀察到屎甲蟲會將啲屎搓做球體再轆返個竇度，覺得呢種行為有啲似太陽神拉；於是好多古埃及人就因而相信屎甲蟲有神力，所以會攞呢啲甲蟲嘅形象嚟造護身符等嘅物品，甚至雕埋聖甲蟲嘅形象落（例如）神殿嘅牆度。

## 睇埋
*金甲蟲
*古埃及

## 引咗
南京財經大學

**南京財經大學**，簡稱**南財**，是一所以經濟管理類學科為主，亦附設其他學科嘅大學，被列為江蘇省屬重點建設大學，屬全日制普通本科高等學校。福建路、仙林兩校區位於江蘇省南京市，另有句容市下蜀鎮橋頭嘅橋頭校區，佔地面積119.84萬平方米。

## 院系

*經濟學院
*財政與稅務學院
*金融學院
*國際經貿學院
*會計學院
*工商管理學院
*營銷與物流管理學院
*公共管理學院
*管理科學與工程學院

*法學院
*食品科學與工程學院
*信息工程學院
*應用數學學院
*外國語學院
*新聞學院
*藝術設計學院
*馬克思主義學院
*紅山學院

## 出面網頁

* 南京財經大學官方網站
王真兒

**王真兒**（），原名**王振**，江蘇徐州人，中國女演員，喺南京財經大學畢業。代表作有《無證之罪》、《上海女子圖鑑》、《親愛的，熱愛的》、 《唐人街探案》等。

## 參考


## 出面網頁

類:中國女演員
振
王振

**王振**可以指：

* 王振 (宦官)，明英宗時期的宦官
* 王振 (宣德進士)，宣德五年庚戌科進士
* 王振 (1887年)，原名王耀堂，民國軍事人物
* 王振 (1900年)，原名王守貞，地圖學家
* 王真兒，原名王振，中國大陸女演員
* 王振 (演員)，中國大陸男演員
大灘營地

**大灘營地**，香港營地之一，專畀露營，喺大灘南面，北潭路側，介乎高塘下洋同黃石碼頭之間，英文叫****。屬西貢西郊野公園，行政上歸大埔區。營地屬小型，有營位少過二十。水源取自水喉。歸漁農自然護理署管。

營地由北潭路入，行山徑去到大灘條村。署方喺西側開咗大灘樹木研習徑。去到大灘村嗰邊，又有大灘郊遊徑。

地有涼亭歇下，飲食用得燒烤爐、檯櫈。亦有廁所。

## 攷

## 出面網頁
* 官方網頁
郭振江

**郭振江**，地盤工人，喺2020年1月，佢嘅屍體被發現倒臥喺油塘高翔苑，但有啲人未能信納警方對佢死亡原因嘅調查經過，甚至懷疑，佢喺香港反送中運動入面被香港警察殺死，然後當作自殺案處理嘅例子之一。

## 死亡事件
喺2020年1月13號早上，佢被發現倒臥喺高翔苑高康閣對開，救護人員到場嗰陣已經證實死亡。警方之後公佈喺現場搵到一個深色背囊、一張地盤工作證、工具同埋一副眼鏡，聲稱死因無可疑。

### 關於死因嘅疑點
當日網上同時流傳一段短片，懷疑係事主墮樓時嘅情況，只見當時事主頭下腳上，然後從大廈高層嘅狹窄氣窗「緩緩」跌出窗外，空翻落樓。網民質疑事件另有內情，提出不少疑點，甚至懷疑事主究竟係咪「被自殺」

* 墮樓氣窗狹窄兼位於高處，事主無理由捨易取難喺呢個位置跳樓。
* 跳樓姿勢頭下腳上非常古怪，令人關注係咪被「推落街」。
* 男事主墮樓猛撞向石屎物嘅時候毫無反應，似早已失去知覺。
* 男事主墮樓嘅時候身上無背囊，墮樓後身邊就有背囊。
* 男事主獨自乘升降機到大廈高層後10分鐘先墮樓，期間發生乜嘢事情？
* 點解唔係住喺度嘅男事主，要特意去呢度自殺？

### 坊間質疑
*張崑陽喺社交媒體以引號括住Jump一詞形容事件，又話似乎有對手推佢落樓。
* 《新聞拍案驚奇》主持人大宇指，自6月份反送中運動大規模爆發以來，出現咗好多「離奇自殺」案，好多人懷疑呢啲自殺者其實係被警察打死，或失去反抗能力後被棄置，實在係「被自殺」。縱然坊間有唔少推斷同爆料，但警方一直未有承認，也一直無直接嘅影像證據。但今次事件係第一次有影片拍到事發過程，而且墮樓嘅一刻，有唔少疑點。
* 作家兼時事評論員潘東凱質疑，點解男子墮落嘅時候佢好似成個「布公仔」咁，跌落嗰陣手腳都無郁，成個身體都無知覺。另外，佢又話警察嘅反應非常異常，除咗反應好大，亦比個位自己認。
* 公民黨主席梁家傑質疑，警方過於倉促對死因下結論，又無唔同質疑（例如點解高空掉下來都沒腦漿，又無乜血），做法操之過急。
### 警方回應
警方回應短片，讉責拍片喺宿舍「長期拍攝，懷疑偷窺」，又稱「警方作出調查，安排拘捕拍片者」。警方又話，郭振江身上並沒有發現任何可疑傷勢，而佢亦無喺任何反修例嘅活動入面被捕。

### 後續反應
事件就算去到2022年，都一直喺連登討論區被提及。

## 睇埋
*香港反送中示威者被自殺或失蹤爭議
*陳彥霖：另一名被部分人視為反送中運動期間被香港警察殺害嘅示威者

## 參考
反修例運動示威者被自殺或失蹤爭議

**反修例運動示威者被自殺或失蹤爭議**，係指喺香港反逃犯條例修訂運動（反修例運動）期間，報稱有大量被捕人士失蹤或者被香港警察殺害嘅爭議。

## 公眾對自殺者真正死因嘅質疑
喺香港反修例運動期間，有啲民眾發現自殺案件數字節節攀升，而且海上發現唔少浮屍，有學者質疑呢啲自殺案件唔單純。自6月12號之後，每10天嘅自殺案件都維持在大約10人左右，但去到8月21號到31號，自殺案件突然飆升至18人，咁啱就係新屋嶺事件曝光嘅時間。八三一太子站事件後，自殺案件更高達49件。呢啲案件有啲疑點重重，包括墜樓無血跡，屍體反有舊傷等等。

其中被視為被自殺者，又比較多人關注嘅有郭振江、黃健茵、朱植雄同陳彥霖。

## 民間反應
為咗搵番有關失蹤者，有網民聯同社工、私家偵探等開設「被捕人士關注組」Telegram群組同埋其他Facebook專頁，盡可能上載所有被捕者嘅資料。其中facebook群組「香港失蹤人口關注組」喺2020年3月28號接受蘋果日報訪問嘅時候表示，仍然有二百至三百人未被搵番，每日平均有六十多個尋人帖子，有遊行示威嘅日子會更多。

## 政府同親中派反應
《文匯報》指呢啲消息「全屬子虛烏有」，只係用來煽動仇警情緒；警方曾回應指唔應該信謠言，認為造謠者「散佈恐怖情緒，誤導市民」，又表示現今資訊發達，任何人都無可能無端「消失」，且失蹤人口在修例風波下無異常增加。

不過，雖然警方正式回應嘅時候否認，但係喺香港警察入侵理工大學校園事件嘅審訊，有被告就引述入侵理大校園嘅警察對佢進行嘅恐嚇，話有警察對佢哋講「你有無發覺呢排多咗好多浮屍？」，對話恐嚇示威者同串連反修例運動示威者被自殺或失蹤嘅爭議入面。

## 參考
古埃及神話

**古埃及神話**（；）泛指古埃及嘅神話，包含咗當時埃及人信奉嘅眾天神（例如係好出名嘅太陽神拉噉），亦都包括埋當時埃及人講有關天神嘅故仔同埋佢哋對死後生命嘅信念... 等嘅好多材料。

## 基礎

## 宇宙觀
### 瑪亞特

### 世界形狀
### 時間觀念
## 重要事件
### 創世
### 拉嘅統治

### 歐西里斯神話
### 太陽嘅旅程
### 宇宙嘅終結
## 主要神祇
### 拉

### 歐西里斯

### 伊西斯

## 傳說生物
## 文化體現
## 註釋

## 睇埋
*金字塔
*聖甲蟲
*希臘神話
## 攷
護身符

**護身符**（；），又有叫**行運符**（），係指一啲畀人認為係會保護戴住佢嘅人嘅物品。

## 例子
*古埃及嘅金甲蟲
田夫仔營地

**田夫仔營地**，香港營地之一，專畀露營，喺田夫仔，深山之中，行山徑元荃古道邊，近馬路大欖林道田夫仔段，馬路亦為麥理浩徑第九段，英文叫****。屬大欖郊野公園，行政上歸荃灣區。營地屬中型，有營位二十到五十。水源取自溪澗，季節性水源。歸漁農自然護理署管。

營地雖然有車路大欖林道，不過要批准先入得。故此只能行元荃古道，或者麥理浩徑入。

營飲食用得燒烤爐、檯櫈。另有污水穴。有廁所，不過旱廁同流動廁所。
## 攷

## 出面網頁
* 官方網頁
煎魚灣營地

**煎魚灣營地**，香港營地之一，專畀露營，喺大嶼山煎魚灣以南，近響鐘坳，就近鳳凰徑，英文叫****。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。

營地遠離人煙，無車路到。行山徑有鳳凰徑第七段。

地飲食用得燒烤爐、櫈。着用得晾衫架。另有污水穴。廁所有，不過旱廁。
## 攷

## 出面網頁
* 官方網頁
蔡玉玲

**蔡玉玲**（英文：**Choy Yuk Ling, Bao**；花名：**阿包**）係香港記者同時事節目製作人，2007年加入香港電台電視部，2016年轉投網媒傳真社，2018年再以自由身製作人身份製作港台時事紀錄節目《鏗鏘集》，有份製作嘅出名單元有《721元朗黑夜》。、《7.21誰主真相》、《7.21 尋源》傍《721 未完的案》等。出自元朗普通家庭，中學就讀於元朗地區學校，其後升讀並畢業於香港中文大學新聞及傳理系。

蔡玉玲製作七二一元朗襲擊專題報道《7.21誰主真相》嗰時用車牌查冊，2021年被裁定兩項「明知而作出要項上虛假陳述」罪成，上訴到高等法院被駁回，再上訴到終審法院，2023年6月5號一致裁定蔡玉玲上訴得直，撤銷定罪同判罰。

## 參考
第40屆香港電影金像獎

**第40屆香港電影金像獎**係表揚2020-2021年度表現傑出嘅香港電影而頒嘅獎，頒獎典禮最初原定喺2021年搞，但因武漢肺炎大爆發影響令2020年無乜戲上畫，決定順延一年搞，同時評選2020年度同2021年度嘅電影；之後一度定落2022年4月17號搞，但因香港爆發第五波疫情，而再度押後到同年7月17號，場地亦由之前多屆用過嘅香港文化中心改到九龍灣國際展貿中心。

頒獎典禮由彭秀慧主持，紅地氈司儀係強尼同沈殷怡。頒獎典禮全程由ViuTV現場直播，廠景主持係蔡宛珊同鄭伊琪，外景主持係虞逸峯同李昭南。

## 獎
### 最佳電影

### 最佳導演

### 最佳編劇

### 最佳男主角

### 最佳女主角

### 最佳男配角

### 最佳女配角

### 最佳新演員

### 最佳攝影

### 最佳剪接

### 最佳美術指導

### 最佳服裝造型設計

### 最佳動作設計

### 最佳音響效果

### 最佳視覺效果

### 最佳原創電影音樂

### 最佳原創電影歌曲

### 新晉導演

### 最佳亞洲華語電影

### 專業精神獎

### 終身成就獎

## 電視直播同相關節目

## 拎
*第40屆香港電影金像獎提名及得獎名單

類:2022年電影獎
類:香港2022年
東龍洲營地

**東龍洲營地**，香港營地之一，專畀露營，喺東龍洲東面，見佛堂門，近東龍洲炮臺，英文叫****。屬東龍洲炮台特別地區，行政上歸西貢區。營地屬小型，有營位少過二十。水源取自水喉。歸漁農自然護理署管。

東龍洲無車路到，只能靠街渡。街渡平日無，得禮拜六日公眾假期先開，開自筲箕灣，開自三家村。署方無定行山徑，然而山徑到處都有。

營地有涼亭歇下。飲食用得燒烤爐、檯櫈。廁所有，不過旱廁。
## 攷

## 出面網頁
* 官方網頁
市場支配

**市場支配**（；）係指一間公司控制市場嘅能力極高，高到能夠左右自己啲競爭對手同埋單方面控制價格。

## 睇埋
*市場
*市場學
*替代品
## 攷
品牌拉臣

**品牌拉臣**（；）係指畀錢「借」一件受產權保護嘅財產嚟用。

## 史
品牌拉臣係一個好成熟嘅商業模式，喺專利同商標上都有發展。呢個概念最早喺英國商業中建立，全球第一個得到授權嘅角色係一個軟膠玩具——Peter Rabbit，呢個虛構角色由碧雅翠絲波特創作，並喺1903年申請專利，用嚟同《彼得兔》第一版公眾發行一齊出售。自 1910 年起，Peter Rabbit 同其他 Potter 角色嘅周邊產品喺倫敦 Harrods 百貨公司有售，最早喺佢哋嘅目錄出現。Potter 其後嘅事業生涯中，持續監督角色周邊商品同授權機會，Peter Rabbit 應用喺各種衍生產品之上，包括瓷器公仔、畫冊同餐具。

喺美國商業之中，商標授權（Trademark licensing）亦有豐富歷史，大多源於大眾娛樂興起，例如電影、漫畫，以後仲有電視。Mickey Mouse 喺 1930 至 1940 年代嘅受歡迎程度，引致大量玩具、書籍同消費品上都出現佢嘅形象，而呢啲產品唔係由 Walt Disney Company 生產。McDonald's 嘅玩具食物、Burger King T 恤，甚至啲恐怖嘅 Good Humor 萬聖節服裝都變得好普遍。後來嘅 Brand extension 令品牌授權市場更賺錢，因為公司發現佢哋可以透過租用自己嘅品牌權益嚟賺錢。相比花幾百萬美元去建立一個新品牌，公司更願意按產品淨銷售額支付特許權使用費，去「租用」已經建立嘅品牌名。Armor All 汽車吸塵機、Breyers 優格、TGI Friday's 冷凍小食，仲有 Lucite 指甲油，只係一啲由其他公司依照授權生產，但使用知名品牌名稱嘅產品例子。

## 睇埋
*市場學
*牌子
## 攷
企業周年紀念

**企業周年紀念**（；）係指一間企業慶祝自己存在咗若干年（例如十年）咁耐。喺營銷上，企業周年紀念好多時會伴隨一啲宣傳活動。

## 睇埋
*市場學
## 攷
公眾可見性

喺市場學上，一個產品、服務、個人或者組織嘅**可見性**（；）係指大眾有幾留意到嗰樣嘢。

## 睇埋
*注意力經濟
## 攷
慢滴式營銷

**慢滴式營銷**（；）係通訊上嘅一種策略，指將一啲事先寫好嘅信息慢慢逐啲逐啲噉傳俾啲客。

## 睇埋
*市場學
*網上廣告
*心理操縱
## 攷
產品營銷

**產品營銷**（；）係營銷其中一範，指同一件產品整信息嚟做宣傳。

## 睇埋
*市場學
## 攷
共同創造

**共同創造**（；）係指設計產品嗰陣由頭到尾都以啲客嘅 input 做中心，簡單例子有「叫啲客提交有關件產品應該點設計嘅建議」。

## 睇埋
*市場學
*產品設計
## 攷
新媒體

**新媒體**係藝術術語，1980年代開始出現，泛指涉及電腦嘅媒體，例如電子遊戲等等。喺2020年代，電腦已經廣泛應用，新媒體亦已經唔再 ｢新｣。

## 攷
企業意見操縱

**企業意見操縱**（**Corporate propaganda**）係指由企業做出「操控公眾意見」嘅嘗試。

## 睇埋
*市場學
## 攷
戶外廣告

**戶外廣告**（**Out-of-home advertising**）係指喺屋企以外見到嘅廣告，例如街上面嘅廣告牌噉。

## 睇埋
*市場學
## 攷
橫額廣告

**橫額廣告**（**web banner** / **banner ad**）係網上廣告嘅一種，指個網頁入面有橫額型嘅廣告嵌入咗喺裏面。

## 睇埋
*市場學

## 攷
原生廣告

**原生廣告**（**Native advertising**）係指啲廣告識調節自己，適應自己出現嘅平台。 

## 睇埋
*市場學

## 攷
公益營銷

**公益營銷**係指用營銷上嘅做法嚟達致公益方面嘅目的，例如係用宣傳上嘅技術吸引人捐錢畀慈善機構。

## 睇埋
*市場學
## 攷
營銷管理

**營銷管理**係管理學嘅一環，斟酌一間公司點樣利用資源同機能，搵間公司嘅市場定位同埋制定營銷策略。

## 睇埋
*市場學
*管理學
## 攷
東平洲營地

**東平洲營地**，香港營地之一，專畀露營，喺東平洲，洲東南，近媽角嘴，近更樓石，英文叫****。屬船灣擴建部分郊野公園，行政上歸大埔區。營地屬小型，有營位少過二十。水源取自溪澗，季節性水源。歸漁農自然護理署管。

洲無車路，只得坐街渡再行路。署方設平洲環島郊遊徑，經營地。

地有涼亭歇下。飲食用得燒烤爐、檯櫈。着用得晾衫架。另有污水穴。廁所有，不過旱廁。
## 攷

## 出面網頁
* 官方網頁
荃錦營地

**荃錦營地**，香港營地之一，專畀露營，喺荃錦，荃錦坳以西，近大欖林道荃錦段，英文叫****。屬大欖郊野公園，行政上歸荃灣區。營地屬中型，有營位二十到五十。水源取自水喉。歸漁農自然護理署管。

營地車路即大欖林道，要批准車先入得，只可以行山入。至近有荃錦公路。依處麥理浩徑第九段喺林道之上。荃錦自然教育徑就圍住營地行。

地飲食有燒烤爐、檯櫈。另有污水穴。廁所有，不過旱廁同流動廁所。
## 攷

## 出面網頁
* 官方網頁
目標式廣告

**目標式廣告**係指打廣告嗰陣有技巧噉按啲人嘅特性嚟決定點樣出廣告。

## 睇埋
*市場學
流動廣告

**流動廣告**，又或者叫**手機廣告**，係指透過[手機]做嘅[廣告。

## 睇埋
*市場學
## 攷
巴拿赫代數

喺泛函分析入邊，**巴拿赫代數**（）係種實數或者複數（或者一個非阿基米德完備賦範場）上邊嘅結合代數A，佢同時係一個巴拿赫空間，亦即係話佢係一個賦範空間，個範數誘導出嚟嘅度量係完備嘅。個範數要符合：

: \forall x, y \in A, \|x \, y\| \ \leq  \|x \| \, \| y\| 

呢個條件自動導致乘法係連續函數。

類:傅利葉分析
點醬

**點醬**（），**蘸醬**（），係好多食物嘅常用調味料，通常用嚟為食物增加味道或口感，例如比得包、餃子、克力架、切碎嘅生蔬菜、生果、海鮮、切碎片嘅肉同芝士、薯片、墨西哥脆片、三角豆餅，有時甚至成件三文治點喺原汁入面。同其他醬料唔同，啲醬唔係加去食物到，而係將食物點落個醬度。

點醬通常用喺手指食物、前菜同埋其他食品類型到。建基喺酸忌廉、crème fraîche、奶、乳酪、蛋黃醬、軟芝士或豆類，杰身嘅點醬係美式頭盤嘅主要成份，而且稀過搽醬（可以溝稀嚟做點醬）。 名廚Alton Brown認為，可以「喺超過三英尺嘅白色地氈上面同佢嘅運輸機制維持接觸」嘅先算得上係點醬。

幾千年嚟，全世界嘅人點唔同嘅醬嚟食。

## 點Jack
香港麥當勞推出過特別味道嘅點醬，推廣活動叫點Jack，味道包括韓式烤肉醬同檸檬香草醬等。2014年，麥當勞仲聯同未開台嘅香港電視網絡合作，喺劇集警界線播出嗰陣賣咗段同劇情相關嘅告白。

## 睇埋

* 搽醬

## 參考
紅白

**紅白**（）係紅同白兩色喺埋度嘅配色。

紅白各色喺唔同大洲或國家嘅意思都唔同，甚至表示相反或對立嘅意見態度：
*紅——中華文化同越南代表喜慶（譬如將喜慶事叫「紅事」）、革命、長壽，幸福，繁榮同埋好運、積極；北韓代表主體思想；日本代表嘅係火燭、血同埋崖广；歐美代表嘅係血腥、恐怖、崖广、危險地區、警告、禁止噉解。
*白——中華文化部份代表死亡（譬如將喪禮叫「白事」）、哀悼同衰運、邪惡；越南代表少女同埋優雅；歐美代表光明、純潔同埋滿足、正義；日本代表聯繫生死同婚禮有關嘅事。

喺日本，紅白兩色成日攞嚟做慶祝嘅傳統色同埋分開對抗嗰兩組。

## 攷
神探大戰

《**神探大戰**》（***Detective vs Sleuths***），係套2022年香港電影，由韋家輝執導，劉青雲、林峯、蔡卓妍、譚凱、陳家樂、湯怡、何珮瑜主演。故仔雖然用「神探」做主題，但同另一套韋家輝有份執導嘅電影《神探》冇任何關係。

2023年4月27號舉行慶功宴，並宣布開拍《神探大戰2》。

## 角色一覽
### 主要角色
*劉青雲 飾 李俊
*林峯 飾 方禮信
*蔡卓妍 飾 陳儀
*譚凱 飾 歐陽劍
*陳家樂 飾 齊家柱
*湯怡 飾 楊麗
*何珮瑜 飾 張琳
### 其他角色
*李若彤 飾 黃欣
*張文傑 飾 張仁傑
*馬志威 飾 馬梓威
*胡子彤 飾 曾卓彤
*朱鑑然 飾 朱堅友
*廖家爵 飾 麻爵
*灰熊 飾 黑熊
*李菁 飾 樓覺魂
*斌子 飾 光頭
*車婉婉 飾 漁婆
*洪天明 飾 佘強
*董敬文 飾 梁哲
*陳志健 飾 鄭啟明
*吳浩康 飾 秦志滔
*周祉君 飾 OCTB 探員
*梁皓楷 飾 OCTB 探員
*楊天宇 飾 OCTB 探員
*林家熙 飾 OCTB 探員
*伍詠詩 飾 西九龍重案組探員
*郭漢柱 飾 怪物
*陳甘鳳 飾 嬤嬤
*何偉業 飾 EU 警長
*余達志 飾 黑幫老大手下
*馬端琳 飾 性感女郎
*陳嫣 飾 海傍途人
神探

《**神探**》（***Mad Detective***）係套2007年香港電影，由韋家輝同杜琪峰執導，劉青雲、林家棟、安志杰、林熙蕾主演。

齣戲韋家輝、歐健兒編劇，喺第27屆香港電影金像獎攞到最佳編劇。

呢套戲有句經典對白，出自主角落單叫嘢食：「紅燒翅、蒸條斑、半隻炸子雞，跟多碗白飯」。

## 角色一覽
### 主要角色
*劉青雲 飾 陳桂彬（Bun）
*林家棟 飾 高志偉
*安志杰 飾 何家安（粵語配音：鄭保瑞）
*林熙蕾 飾 張美華（粵語配音：郭少芸）
### 其他角色
*陳慧珊 飾 張美華嘅「自私」
*谷祖琳 飾 何家安嘅「智慧」
*李日昇 飾 何家安嘅「軟弱」
*李彩寧 飾 Gigi（何家安女友）（粵語配音：彭千玲）
*張兆輝 飾 高志偉嘅「凶殘」
*林雪 飾 高志偉嘅「無知」
*劉錦玲 飾 高志偉嘅「智慧」
*李國麟 飾 王國柱
*高雄 飾 陳桂彬嘅退休上司
柯西收斂判別法

**柯西收斂判別法**（或 Cauchy's criterion）係一種用嚟判斷一個級數收唔收斂嘅方法。
Green 函數

喺微分方程嘅理論入邊，畀一個非齊次線性微分算子，**Green 函數**就係喺某個初始條件或者邊界條件之下嘅脈衝響應。
陪集

喺羣論入邊，畀一個羣G同佢嘅一個子羣H，可以將G拆開做一柞同樣大細，兩兩唔相交嘅子集，叫做**陪集**（）。陪集有細分做左陪集同右陪集，符號上通常會寫做aH同Ha。如果兩者係一樣嘅話就話H係G嘅一個正規子羣（normal subgroup）。
複共軛

喺數學入邊，一個複數嘅**（複）共軛**（）係另一個複數，個實部同原本相同，虛部係相反數，用符號嚟講嘅話即係，假如 a、b 係實數，咁 a+bi 嘅複共軛就係 a-bi。
灣仔南營地

**灣仔南營地**，香港營地之一，專畀露營，喺西貢半島東北，灣仔南風灣，近灣仔南風灣碼頭，英文叫****。屬西貢西郊野公園灣仔擴建部分，行政上歸大埔區。營地屬大型，有營位多過五十。水源取自水喉。歸漁農自然護理署管。

個營地喺一九九九年十二月廿九號，香港童軍總會賽馬會跨世紀大露營初次用。

營地可以搭船到，又或行山到。署方有訂灣仔野外定向徑。

營地設施齊備。有涼亭歇下。飲食有燒烤爐、檯櫈。浴室大型，又有廁所。

## 攷

## 出面網頁
* 官方網頁

類:西貢半島
壓力 (生物學)

**壓力**喺生物學上係指生物對對環境上嘅壓力源產生嘅反應。對人類同多數哺乳動物嚟講，負責應對壓力嘅包括自主神經系統、下丘腦、腦垂體同腎上腺。
黃石營地

**黃石營地**，香港營地之一，專畀露營，喺黃石（又叫做黃麻地），就近北潭路，亦近黃石碼頭，英文叫****。屬西貢東郊野公園，行政上歸大埔區。營地屬小型，有營位少過二十。水源取自水喉。歸漁農自然護理署管。

營地就近車路，即北潭路。不過私家車要批准先入得，然而有巴士，有街渡去得到。營地就喺黃石巴士總站上山。行山徑，署方訂咗黃石樹木研習徑，同埋黃石家樂徑。

營地有涼亭歇下。飲食有燒烤爐、檯櫈。亦有廁所。
## 攷

## 出面網頁
* 官方網頁
薩克遜人

**薩克遜人**（**Saxons**），又譯**撒克遜人**，係日耳曼人嘅分支，起源自今日德國薩克遜地區，公元5世紀入侵不列顛。
德國史

**德國史**又叫**德意志史**、**日耳曼史**，係講德國同佢前身嘅歷史。日耳曼作為一個獨特地區去睇，可以追溯到古羅馬凱撒大帝，佢將萊茵河以東未被征服嘅地區叫日耳曼尼亞（Germania）。
Melody (搞清楚)

（大致）呢隻字除咗指音樂理論上提到嘅旋律，仲可以係：

*Melody (巴西歌手)
*
*
*My Melody，Sanrio卡通人物
夾竹桃科

**夾竹桃科**（***Apocynaceae***），係龍膽目下面嘅一個科，下面有348個屬，譬如夾竹桃屬。
鼠海豚科

**鼠海豚科**（***Phocoenidae***），係鯨目下面嘅一個科，下面現存有3個屬，譬如鼠海豚屬。
綠柱石

**綠柱石**係種含鈹、鋁同矽酸鹽嘅寶石，化學式係 Be3Al2Si6O18 ，可以細分唔同種類，包括呂宋綠、海藍寶石、摩根石噉。
營

**營**（**Battalion**），亦叫**大隊**，係軍隊編制單位，由幾個連組成，人數約莫300到1000人。
犯罪學

**犯罪學**係社會學嘅分支，專門研究犯罪行為，涉及到行為科學同社會科學範疇。
香港空間改造王

《**香港空間改造王**》（ ）係香港有線寬頻開電視製作嘅家居資訊節目，由李尚正、盧頌恩主持。因為香港開電視長期收視冠軍節目《空間改造王》喺日本已經冇再製作，冇得繼續播，所以電視台就自己拍香港版，幫香港嘅家居去搞改造工程。

節目一共有兩季，第一季喺2022年7月24號到9月25號逢禮拜日20:00-20:55喺香港開電視播出，一共製作咗10集。第二季（《**香港空間改造王 2**》）喺2024年1月28號到3月31號逢禮拜日20:00-21:00喺HOY TV播出，一共製作咗10集。

## 每集一覽
### 第一季

### 第二季

## 註

## 出面網頁
*香港空間改造王 - 香港開電視
*香港空間改造王 2 - HOY TV
武漢肺炎皮卡恩群島疫情

**武漢肺炎皮卡恩群島疫情**係介紹「武漢肺炎」喺皮卡恩群島嘅爆發情形。截至2022年7月24號，皮卡恩群島夾埋有4單確診病例，冇人死亡。

## 情況
### 2020～2022年中：全程零感染
皮卡恩群島離最近嘅大陸都好遠，加上人口少兼靠外資援助收入，境內既冇機場，又冇直升機場，連正規嘅碼頭都冇。出入境要撐艇或揸風帆先至得。由於武漢肺炎喺2020年1月12號喺中國湖北武漢開始大流行，皮卡恩群島政府喺同年月31號宣佈閂嗮冚唪唥出入境道路。甚至喺同年3月20號禁嗮冚唪唥船隻靠近皮卡恩群島邊嘅淺灘及閂咗邊境。嗰時因唯一重淨低嘅水路出入境功能都閂埋，所以自然就冇病毒入境。直到2022年3月，佢哋考慮到當地居民已經完全接種晒武漢肺炎疫苗且好開心噉睇好旅客返到皮卡恩群島，從而重新開放返出入境同輪渡。期間若果要入境或返去皮卡恩群島，必須要畀出有效證明已經注射過武漢肺炎疫苗同埋喺輪渡期間接受快速抗原測試，要完全冇問題先至有得入境皮卡恩群島。最先喺同年7月5號開放返往返法屬波利尼西亞境嘅輪渡出入。正因為噉，喺2020、2021年全年、同埋2022年上半年都未發生過單武漢肺炎感染案例。

### 失守
2022年7月16號，皮卡恩群島確診咗第一單感染武漢肺炎個案，至於患者係邊位，定係病毒源頭喺邊度輸入過嚟，目前無從得知 。四日後又再確診多三單。

## 攷

類:皮卡恩群島
陳宮

**陳宮**，字**公台**，兗州東郡武陽縣人。先係曹操個度做嘢，後尾投靠呂布，曹操打敗呂布後將陳宮處死。
## 生平
陳宮原本係兗州牧曹操嘅手下，由於對曹操因為私仇而殺害邊讓感到不滿，於是喺曹操攻打徐州時說服陳留太守張邈發動叛變，迎接呂布為新嘅兗州牧。但呂布最後都係打唔贏曹操，被曹操趕出兗州。建安三年，曹操喺下邳圍攻呂布，呂布手下侯成、魏續同埋宋憲發動叛變，將陳宮捉咗畀曹操，陳宮同呂布、高順一齊被曹操處死。

## 參考資料
### 引用
邱耀鋌

**邱耀鋌**（，），藝名**Zight**，係香港嘅電子音樂製作人，2020年開始用個人身份岀歌。

## 簡歷
邱耀鋌喺香港出世。喺訪問中，佢透露自細受家庭薰陶，老豆有一個巨型客廳CD櫃，而佢最鍾意嘅音樂種類係eurodance。童年嘅音樂喜好促使佢日後成為電子音樂製作人。

中學畢業後，佢喺香港城市大學主修多媒體及音樂創作，就讀期間將伴奏放到網上販賣，促成同日本饒舌組合Midicronica合作，喺2011年推出第一首作品《Yamanote Line Dreamer》。

2018年，佢前往英國倫敦Point Blank Music School進修電子音樂，並喺2020年推出第一首電子音樂作品《Paradise》。

2021年，佢透過Instagram邀請到英國歌手Sonna Rele合作，推出第一首英文單曲《Fly Away》。

2021年11月，佢同香港歌手韓子亮合作推出第一首廣東話派台單曲《Everybody Keep Running》。2022年7月，佢同美國歌手Chris Willis合作發佈單曲《Work It Harder》，並喺訪問中暗示利用MV支持烏克蘭抗爭。

## 音樂作品
### 個人單曲

### 合作單曲

## 參考
親中派對香港2021年移民潮嘅報道同評論

喺2020年6月，北京未經諮詢或香港人同意強行訂立《港版國安法》後，觸發咗港人移民潮，有啲民主陣營國家亦給予比較寬鬆嘅門檻幫助香港人。唔同媒體對港人移民潮都有所嘅報道評論，但有部份親中派媒體就被指發放假新聞或者誤導，或者建基於虛假資訊發表評論。

## 新聞作假或誤導例子

* 《星島日報》喺2022年7月6號發佈一篇關於英國物價嘅報道，標題指喺英國一盒牛油要價近90港元，又 「引述」網民話喺英國攞最低工資嘅話要一個鐘先買到一磚Luprak嘅牛油。但呢個報道隨即被網民批評，指所謂喺英國要90港元一盒嘅牛油，有成1公斤。喺香港買一樣牌子同份量嘅牛油，要240港元。
* 2022年5月，英國港僑協會同劍橋大學研究員發表移英港人心理健康調查報告，指有25.8%受訪嘅移英港人有焦慮症狀，18.9%有抑鬱症狀，23.8%有創傷後遺症，不過整體受訪者中有62%相信移英後精神狀況會得到改善。英國港僑協會創辦人鄭文傑亦指，創傷後遺好大程度係因為參與喺香港嘅民主抗爭所帶來，要解決就需要還香港社會一個公道，符合公義、程序嘅社會。不過，《文匯報》同點新聞就將唔同數字夾硬加埋，忽略唔同症狀可以同時出現，講到有一半移英港人唔開心，對背後嘅分析亦避而不談，就算有大學研究員參與當中，大公報亦對報告加上「所謂」一詞，話報告被黃絲「同路人」批評放負但又無引述任何證據。

## 評論

### 梁振英
梁振英係親中派入面最經常評論移英港人嘅人。例如，佢曾經指呢啲人只係移居唔係移民，因為佢哋無交還香港身份證或特區護照，又話呢啲人會被當地排斥。佢又喺2022年7月話，如果要移英港人簽署承諾書唔可以用香港嘅醫療服務，佢哋肯定唔制。

對於交還身份證或特區護照嘅說法，鍾劍華就反駁話香港無要求佢哋一定要交，梁振英咁講係避開尷尬同掩飾失敗，又話今次移民潮之下，離開嘅人日後回流嘅可能性較低，因為佢哋都想避開洗腦教育。

### 葉劉淑儀
葉劉淑儀喺2022年4月發表文章，同意梁振英「移居非移民」嘅說法，又話當初BNO喺英國無居留權，只係旅遊證件，中國亦唔承認。而家英國推出BNO Visa，係違反承諾，挑釁香港人。不過，佢就話，事件涉及雙重國籍，移英嘅人好多係因為非政治因素，就算中國唔承認雙重國籍，處理問題都必須小心衡量利弊。

### 麥美娟
麥美娟喺2022年7月剛上任民政及青年事務局局長無耐後就發表種族血統區分言論，話有啲人同國家特登令香港年輕人同香港政府對立，聲稱佢地就算支持民主同自由都會幫佢地，仲強調香港年輕人無論移民去邊度，都係永遠中國人。

## 參考來源
怡庭營地

**怡庭營地**（）係香港一營地，專畀露營，歸漁農自然護理署管，屬西貢西郊野公園，行政上歸西貢區。營地屬小型，有營位少過二十。季節性水源取自溪澗。

營地喺北潭路車路側，即北潭路，近鯽魚湖一帶，近麥理浩夫人度假村巴士站，對住鹿湖郊遊徑起處。私家車要批准先入得，不過有巴士到。就近署方訂有行山徑，有北潭涌家樂徑，有鹿湖郊遊徑。營地有涼亭歇下。飲食有燒烤爐、檯櫈。有廁所，不過係旱廁。

## 攷

## 出面網頁
* 官方網頁
元五墳營地

**元五墳營地**，香港營地之一，專畀露營，喺南風灣對上，隔灣元五墳，英文叫****。屬西貢東郊野公園，行政上歸西貢區。營地屬小型，有營位少過二十。水源取自溪澗，季節性水源。歸漁農自然護理署管。

營地無車路到，至近有西貢萬宜路，萬宜水庫嗰邊。地無署方訂行山徑，不過有山徑到。行山徑唔遠有北潭涌自然教育徑。馬路嗰邊有麥理浩徑第一段。

營飲食用得燒烤爐、檯櫈。有廁所，不過旱廁。
## 攷

## 出面網頁
* 官方網頁
劉欣 (搞清楚)

**[[劉欣]]**除咗係漢哀帝，亦可以係：
*劉欣 (主持人)，中國環球電視網新聞節目主持人
*劉雅瑟，本名劉欣，中國女演員
馮皓揚

**馮皓揚**（，），花名**羊羊**，係香港男演員，2017年以童星身份出道，2022年憑香港電影《媽媽的神奇小子》「少年蘇樺偉」一角攞第40屆香港電影金像獎最佳男配角。

馮皓揚攞金像獎第二日，正式加入咗無綫電視藝員訓練班做學員，呢個決定引起坊間熱議，認為佢身為金像獎得主無需要讀入門嘅藝訓班，佢回應話報讀係希望改善懶音問題同提升講嘢能力。不過佢讀咗一日後就退學。

## 演出

### 電視劇（無綫電視）
*2021年：《愛上我的衰神》飾 少年陳北河
*2024年：《法證先鋒VI：倖存者的救贖》飾 霍寶樂
*2025年：《俠醫》

### 電視節目（無綫電視）
*2024年：《我們家的料理》演出（飾 亮亮）
*2024年：《獨嘉登機指南》主持
*2025年：《獨嘉瞓過界指南》主持

## 出面網頁
劉雅瑟

**劉雅瑟**（，），本名**劉欣**，係中國女演員同歌手，湖南衡陽出世，2004年用歌手身份出道，之後拍過唔少電視劇同電影，2022年憑香港電影《智齒》「王桃」一角攞第40屆香港電影金像獎最佳女主角。
香港金曲頒獎典禮

**《香港金曲頒獎典禮》**（），係香港電台同無綫電視聯合主辦嘅香港本地流行音樂頒獎典禮，以取代過去兩台分別舉辦嘅《十大中文金曲頒獎音樂會》同《勁歌金曲頒獎典禮》。首屆頒獎典禮喺2022年舉行。

## 歷屆頒獎典禮資料

## 睇埋

* 四台聯頒音樂大獎，1995年至2009年間由香港四大電子傳媒機構（香港電台、香港商業電台、新城電台、無綫電視）聯合頒發嘅香港流行音樂獎項。

## 參考

## 出面網頁
* 香港金曲頒獎典禮官方網站
Replit

**Replit**係美國一間提供網上整合開發環境服務嘅公司，由Amjad Masad同埋Hata Odeh喺2016年一齊創立。

2018年3月，Replit喺網站上推出咗頭版，正式開始提供服務。

根據公司嘅介紹，公司而家有10位全職僱員，提供超過50種程式語言嘅在線編譯服務。每個禮拜喺嗰個平台上面嘅活躍開發者數量一共超過20萬。

Replit大部分嘅功能係免費嘅，同時亦都提供畀錢嘅訂閱服務，包括個人方面嘅"Hacker Plan"，學校方面嘅"Classroom K-12"同埋"Classroom Pro"，仲有企業方面嘅服務計劃。其中只係得付費計劃先至支持私人代碼庫嘅服務。每個月，呢個平台都會舉辦「編程挑戰」之類嘅活動，而活動嘅獎勵主要都喺Amazon嘅禮品卡，或者係網站自己嘅俾錢訂閱服務"Hacker Plan"。

Amjad Masad曾經表示過，網站提升咗用戶做嘢同埋寫程式嘅合作性。

喺2016年，呢間公司接受咗Y Combinator四百五十萬美元嘅投資。
公孫度

**公孫度**，字**升濟**，係幽州遼東襄平人，東漢末年割據遼東嘅軍閥。

## 生平
永康元年（167年），公孫度同佢老豆公孫延為咗躲避戰亂而搬到玄菟定居。一開始係做郡吏，後尾因為佢個幼名同玄菟太守公孫琙早逝嘅仔公孫豹一樣而得到照顧，被舉做尚書郎，後尾又升做冀州刺史，因為引起非議而被免職。公孫度嘅同鄉徐榮喺董卓嗰度做嘢，佢舉薦咗公孫度做遼東太守。公孫度本嚟因為出身低微而被當地人輕視，但佢一上任就打死襄平令公孫昭，並且執行嚴刑峻法，夷滅百幾家人嚟立威，郡中嘅豪門望族田韶呢啲同公孫度無怨無仇嘅人都被佢揾藉口殺咗。公孫度上任後又不斷開闢疆土，東伐高句麗，西擊烏丸，並且過海攞咗東萊各縣，喺當地設置營州刺史嚟管理。擴展領土後自封**遼東侯**、平州牧，並且認為自己係遼東王，所以拒絕咗曹操封嘅永寧鄉侯。佢喺建安九年死咗，佢個位由佢個仔公孫康繼承。
## 部下
*王烈，東漢末年北方名士，曾經做過公孫度嘅長史。
*陽儀，公孫度嘅親信，公孫度曾經同佢商討要唔要自立為王。
*涼茂，被公孫度擅自拘留，公孫度曾經諗住趁曹操遠征烏桓嗰陣時攻打曹操後方嘅鄴城，但喺畀涼茂勸阻。
*柳毅，公孫度嘅部將，後尾喺營州畀魏將張遼做低咗。

## 屋企
### 長輩
*公孫延：公孫度嘅亞爸，同公孫度一齊移居玄菟郡。

### 仔女
*公孫康：公孫度個仔。公孫度死後繼承遼東太守嘅位，將嚟投奔嘅袁熙、袁尚嘅人頭送畀曹操。又大破高句麗軍，攻陷高句麗都城丸都城。
*公孫恭：公孫度個仔。公孫康死咗之後，因為兩個仔年紀重細，所以由佢繼承遼東太守嘅位。後尾大病，做咗閹人，畀大個咗嘅公孫淵脅逼退位。

### 孫
*公孫晃，公孫淵嘅亞哥。因為任子制而喺洛陽做官，公孫淵叛亂被殺之後被下令處死。
*公孫淵，公孫晃嘅細佬。搶咗自己亞叔嘅位，後尾因為反叛而被司馬懿做低同埋殺害。

## 參考資料
### 引用
鄧艾

**鄧艾**（），字**士載**，義陽棘陽人。曹魏後期將領。

## 生平
### 早年
鄧艾細嗰陣時就無咗老豆，屋企好窮，細嗰陣時就有口吃嘅毛病；曾經喺汝南嗰度放牛。12歲同亞媽搬去潁川時，見到死咗嘅太丘長陳寔嘅碑文上面寫住「文為世範、行為士則」，於是自己改名做鄧範，字士則。後尾由於有個族人同佢同名，所以改咗叫鄧艾。鄧艾早年因為自己嘅才學而被人舉薦做典農都尉，但係因為佢口吃而乜任何升遷。因為佢好仲意軍事，所以每次去到高山大澤，一定會喺度測量同埋繪製地形，並且規劃點樣紮營佈防。當時啲人成日取笑鄧艾，但係鄧艾並唔在意。後尾佢做咗典農綱紀，係見到太尉司馬懿之後得到司馬懿嘅賞識，做咗太尉府嘅掾屬，之後又升咗做尚書郎。

### 屯田墾荒
由正始元年（240年）開始，魏國準備喺淮河兩岸大規模嘅屯田，嚟儲備軍糧。鄧艾被派咗去視察，視察完之後寫咗本《濟河論》嚟表明自己計劃嘅具體方案，司馬懿十分滿意佢提出嘅方案，並且用咗拒嘅方案嚟屯田。251年，司馬懿病死咗，佢個大仔司馬師繼承咗佢嘅官職。鄧艾先係喺汝南嗰度做太守，跟住又升咗做兗州刺史，加埋振威將軍，鄧艾每到一個地方做官就係度屯田墾荒。
### 曲城之戰
249年秋，蜀國將領姜維進攻曹魏嘅雍州，諗住拉攏羌胡返蜀國。司馬昭派郭淮同埋陳泰帶兵抵禦，鄧艾亦都有參與其中。鄧艾進攻蜀軍控制嘅曲城，切斷嗰度嘅交通同埋水源，搞到曲城嘅蜀軍困窘不堪。姜維知道後即刻走返蜀國。鄧艾係白水嘅北岸嗰度屯兵，以防蜀軍反攻。冇耐之後，姜維又派廖化帶兵返嚟，係白水南岸扎營，同鄧艾對峙。鄧艾分析認為，姜維係派廖化駐守白水南岸，係諗住從北面嘅洮城偷襲。鄧艾於是即刻搶佔咗洮城，姜維果然帶兵嚟攻洮城，見座城已經被鄧艾搶咗，只好撤軍返蜀漢，魏軍因此而冇輸到，鄧艾因為嚟份功績而被封做關內侯，升任討寇將軍。曹髦做咗皇帝之後，封鄧艾做方城亭侯。後尾鄧艾由於參與咗對毌丘儉之亂嘅鎮壓而進封方城鄉侯，行安西將軍。
### 狄道之戰
正元二年（255年），司馬師病危，蜀將姜維趁機派幾萬人攻打隴西，蜀軍向狄道嗰邊進軍。魏將王經奮力抵抗，但係佢喺洮西被姜維打敗，被姜維包圍係狄道城入面。同年八月，司馬昭任命鄧艾擔任安西將軍、假節、領護東羌校尉，同陳泰等人一齊抗蜀。陳泰同鄧艾軍會合之後，兵分三路前往隴西，佢哋避開蜀軍，偷偷咁行到狄道東南咁山上，係山上點火同埋打鼓嚟同城入面聯絡，守軍見到援軍嚟咗，士氣大振。姜維指揮手下進攻嗰座山，但係被魏軍打敗。嗰時陳泰話要截斷蜀軍嘅退路，九月，姜維將軍隊撤去鐘堤。

### 段谷之戰
255年姜維係隴西輸咗，退守鍾堤。鄧艾認為姜維一定會再嚟多一次，所以加強防備。256年六月，姜維約咗蜀將胡濟係上邽嗰度會合。姜維原先諗住行祁山，知道鄧艾係嗰度有準備之後改行董亭進攻南安。鄧艾軍搶佔咗武城山，姜維見冇咗地利，打唔落嚟，於是係夜晚渡過渭水往東行，攻打上邽。兩軍係段谷嗰度撞到，因為胡濟冇按照規定過嚟幫手，所以蜀軍打輸咗場仗，傷亡慘重。魏國因此封鄧艾做鎮西將軍、都督隴右諸軍事，並且進封鄧侯，分五百戶，封佢個仔鄧忠做亭侯。
### 不戰而勝
257年，魏將諸葛誕聯合東吳係淮南起兵反叛司馬昭。司馬昭抽調咗關中嘅兵力去討伐諸葛誕。姜維趁機攻打魏國嘅秦川。嗰時魏國係長城屯咗好多軍糧，但係防守好弱。鄧艾同埋魏將司馬望都驚姜維會攻打長城，於是佢哋兩軍聯合埋一齊。姜維軍係芒水嘅山上紮營，司馬望軍同鄧艾軍就係近水嘅地方起咗座寨。蜀軍挑戰咗魏軍好多次，但魏軍就係不肯出嚟，兩軍就咁樣長期對峙。第二年（258年），魏國鎮壓咗諸葛誕嘅叛變，姜維知道後只好撤返蜀國。鄧艾就咁升做征西將軍，前後總共增加咗六千六百戶食邑。。262年姜維又再起兵攻打魏國，攻到洮陽境內。鄧艾係洮陽以東的侯和嗰度阻擊蜀軍，蜀軍大敗，損失慘重。

### 偷渡陰平
263年秋，大將軍司馬昭命鄧艾帶三萬幾人去纏擾係沓中屯田的姜維，雍州刺史諸葛緒帶三萬幾人阻斷姜維返漢中嘅路，鍾會帶領十幾萬大軍進攻漢中，廷尉衛瓘做監軍。鍾會攻陷漢中，姜維只好退守劍閣，鍾會打唔落嚟。十月，鄧艾親自帶兵行陰平小路，諗往偷襲蜀國嘅首都成都。佢哋攻到江油，嗰度嘅守將馬邈嚇到投降。鄧艾又攻陷涪陵同埋綿竹，蜀漢衛將軍、諸葛亮嘅亞仔諸葛瞻係綿竹戰死。蜀國嘅百姓嚇到匿入山林入面。蜀主劉禪投降鄧艾，蜀漢滅亡。

### 居功自傲
蜀漢滅亡之後，鄧艾擅自任命劉禪做驃騎將軍，並且恢復其它蜀國官員嘅職位，允許佢哋重操舊職。佢曾經同蜀國嘅官員講道：「你吔因為有我，所以先有今日。如果你們遇到嘅係吳漢嗰種嘅人，你吔早就滅亡喇。」又話：「姜維自係一時嘅英雄，因為遇到咗我，所以先至窮途末路。」。一直都唔仲意鄧艾嘅鍾會趁機向司馬昭冤枉鄧艾要造反，而鄧艾係處置投降嘅蜀漢君臣嗰陣時冇按照司馬昭嘅指示去做，亦都加深咗司馬昭嘅疑忌，司馬於是叫鍾會將鄧艾捉返去長安，鍾會派監軍衛瓘緝拿鄧艾。鍾會謀反失敗被殺之後，鄧艾嘅部將諗住救返鄧艾，衛瓘驚俾鄧艾報復，於是派田續殺咗鄧艾、鄧忠父子。鄧艾係洛陽仔女亦都被殺曬。

## 參考
### 引用
香港金曲頒獎典禮 2021/2022

《**[[香港金曲頒獎典禮]] 2021／2022**》（）係由香港電台同無綫電視首屆聯合主辦嘅香港流行音樂頒獎典禮，取代過去兩台分別舉辦嘅十大中文金曲頒獎音樂會同埋勁歌金曲頒獎典禮。典禮原定喺2022年4月3號晚上8點30分至11點15分喺九龍灣國際展貿中心EMax匯星舉行，但兩台喺2月24號宣佈因應武漢肺炎香港疫情而另擇日子舉行。兩台之後喺5月23號宣佈，典禮落實喺7月24號晚上8時30分假將軍澳電視廣播城一號錄影廠舉行，並由鄭裕玲、崔建邦、李志剛及黃天頤擔任司儀，酒會同記者室司儀由許文軒同阿O擔任，典禮口號為「領導樂壇　凝聚音樂力量　締造香港金曲新一頁」。呢次頒獎典禮亦為慶祝香港特別行政區成立二十五周年紀念系列活動之一。

張敬軒共獲頒三個獎項，成為呢次嘅大贏家。不過，呢次頒獎典禮喺機制公平性、流程安排、出席歌手數目同嘉賓分量都受到外間一啲爭議，港台甚至被指封殺部分歌手。

## 典禮前事件

* 呢次頒獎典禮只設樂隊獎而冇組合獎，又將Mirror、Error、C AllStar同埋P1X3L成員分拆角逐男歌手獎，就連未出過Solo都榜上有名，做法成為一啲網民討論嘅話題。
* Mirror由於係ViuTV旗下藝人，對於佢哋會否出席ViuTV競爭對手無綫電視有份搞嘅頒獎禮以及佢哋會唔會有獎，坊間一直都有討論。Mirror喺頒獎禮之前就話要準備演唱會，而表明唔去。
* 喺2022年1月，香港電台傳出制訂「十大禁播歌手名單」，部份「上榜」歌手或樂隊中嘅成員，都有作明顯政治表態。名單包括黃耀明、何韻詩、Rubberband、C AllStar、達明一派、Dear Jane、方皓玟、Serrini、謝安琪同埋許廷鏗。對此香港電台亦無否認，坊間關注，佢哋到底有冇機會參與呢次頒獎禮。

## 出席歌手／音樂人及表演環節

* 開場：漫步人生路／我們都是這樣長大的／17歲／如果有一天（劉德華、施匡翹、安俊豪、炎明熹、姚焯菲、文凱婷、潘靜文、張馳豪、林智樂、何晉樂、冼靖峰、黃奕斌、涂毓麟、林君蓮、詹天文、蔡愷穎、鍾柔美、林沚羿、孫漢霖、洪助昇、李妍、龔柯允、黎展峯、鄺星宇）
* 但願人長久、愛情陷阱（炎明熹）
* 分手總要在雨天、願你今夜別離去（王灝兒、馮允謙、T-ma）
* 演繹香港金曲榮譽大獎得主鮑比達作品：新不了情（泳兒）、疾風（林奕匡）
* CRUSH (oh no!)（ANSONBEAN）、Breakin' My Heart（鍾柔美、詹天文）

## 公佈獎項後嘅公眾評論同關注

* 呢次頒獎禮出席嘅歌手唔多，有啲人就算有獎攞都無嚟 ，而香港華納唱片更加無歌手亮相。亦有部分媒體形容頒獎過程沉悶，相比起《叱咤樂壇流行榜頒獎典禮》花盡心思搞氣氛，呢次頒獎禮只係安排唱好多經典歌。另外，表演同頒獎嘉賓嘅分量亦唔夠，甚至安排新人鍾柔美同詹天文頒獎俾姚焯菲，就連姚焯菲自己都覺得愕然。
* 有部分網民覺得，出席頒獎禮嘅歌手，都係幫咗無綫作嫁衣裳，為無綫宣傳佢哋旗下嘅聲夢歌手。
* Mirror最終仍然攞到一啲獎項，其中包括「香港金曲最佳合唱歌曲獎」。不過，TVB Music Group Limited行政總裁張仲恒喺李志剛嘅電台節目討論Mirror唔去頒獎禮嘅事情上，就被指言語句句有骨。

## 參考
雙層公寓

《**雙層公寓**》（，）係日本富士電視台製作嘅真人騷節目，2012年開始製作，到2020年為止已經製作咗5輯。節目會安排幾個唔識嘅男女一齊住，紀錄佢哋嘅生活。

## 類似節目
*《單身即地獄》（南韓）
*《戀愛Staycation》（香港）
單身即地獄

《**單身即地獄**》（，）係南韓中央東洋廣播（JTBC）同Netflix聯合製作嘅真人騷節目，2021年開始製作，到2022年為止已經製作咗2季。節目會安排幾個唔識嘅男女一齊住喺一個荒島，要有得拍拖先至畀走。

## 類似節目
*《雙層公寓》（日本）
*《戀愛Staycation》（香港）
緊緻算子

喺泛函分析入邊，一個**緊緻算子**係講一個線性算子T:X\to Y，其中X、Y都係賦範向量空間，而T將X入邊嘅有界子集打去Y入邊嘅相對緊緻子集（即係喺Y入邊嘅閉包係緊緻）。
良定義

喺數學入邊，**良定義**表達式係指條式只有一個解讀方法、一個數值，相反嘅話就叫做差定義（ill defined）。
閉包

**閉包**（）係一種數學概念，有廣義上同喺個別領域嘅意思，可以指：
* 閉包 (數學)，廣義上嘅意思
* 閉包 (拓樸學)
* 閉包 (電腦科學)
餘切叢

喺幾何入邊，**餘切叢**（）係一個向量叢，收集咗每一點嘅餘切空間。亦都可以用「切叢嘅對偶叢」嚟定義。
辛巧琪

**辛巧琪**（，）係香港電台節目主持，亦係註冊催眠治療師，同埋有多項同心理治療相關嘅證書。

## 簡歷
辛巧琪中學讀嘉諾撒聖方濟各書院，大學讀香港珠海學院新聞及傳播學系，畢業後加入香港電台做主持。佢之後亦有讀香港城市大學媒體文化碩士，同埋西班牙武康大學（UCAM，又譯聖安東尼奧大學）教育博士。

## 演出
### 電視節目（ViuTV）
*2022年：《拆你個夢》 夢境分析師

### 電視節目（港台電視）
*《議事論事》記者
*《抗疫快訊》主播

### 電台節目（香港電台）
*《生活存關愛》（香港電台第5台）
*《有你同行》（香港電台第5台）

## 參考

## 出面網頁
*
*
*香港電台網站 - 辛巧琪